ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องหลักเกณฑ์การจัดสรรและบริหารเลขหมายโทรคมนาคมพ.ศ. ๒๕๕๑ โดยที่เป็นการสมควรกำหนดหลักเกณฑ์ในการจัดสรรเลขหมายโทรคมนาคมเพื่อให้การจัดสรร การกำกับดูแล การบริหาร และการใช้เลขหมายโทรคมนาคมซึ่งเป็นทรัพยากรโทรคมนาคมของชาติอันมีอยู่อย่างจำกัดเป็นไปอย่างมีประสิทธิภาพเป็นธรรม คุ้มค่าและเพียงพอแก่การให้บริการโดยอิงบนพื้นฐานหลักการแข่งขันโดยเสรีอย่างเป็นธรรมรวมทั้งเพื่อให้ความคุ้มครองผู้ใช้บริการอาศัยอำนาจตามความในมาตรา๕๑ (๔) (๕) และ (๙) แห่งพระราชบัญญัติองค์กรจัดสรรคลื่นความถี่และกำกับดูแลกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๔๓ ประกอบกับมาตรา ๑๑ มาตรา ๑๒ มาตรา ๑๓มาตรา ๑๔ มาตรา ๑๕ มาตรา ๑๖ มาตรา ๑๙ และมาตรา ๕๐แห่งพระราชบัญญัติการประกอบกิจการโทรคมนาคม พ.ศ. ๒๕๔๔ อันมีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖มาตรา ๔๗ มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการโทรคมนาคมแห่งชาติจึงออกประกาศกำหนดหลักเกณฑ์การจัดสรรและการบริหารเลขหมายโทรคมนาคมไว้ดังต่อไปนี้ข้อ๑ให้ยกเลิกประกาศคณะกรรมการกิจการโทรคมนาคมแห่งชาติ เรื่องหลักเกณฑ์ในการจัดสรรเลขหมายโทรคมนาคมชั่วคราวประกาศคณะกรรมการกิจการโทรคมนาคมแห่งชาติ เรื่อง หลักเกณฑ์ในการจัดสรรและอนุญาตให้ใช้เลขหมายโทรคมนาคมพิเศษและประกาศคณะกรรมการกิจการโทรคมนาคมแห่งชาติ เรื่องหลักเกณฑ์เพิ่มเติมในการจัดสรรเลขหมายโทรคมนาคมชั่วคราว (ฉบับที่ ๒)และการเปลี่ยนแปลงเลขหมายโทรคมนาคมสำหรับบริการโทรศัพท์เคลื่อนที่จาก ๙ หลักเป็น๑๐ หลัก โดยให้ประกาศฉบับนี้มีผลใช้บังคับแทนข้อ๒[๑]ประกาศฉบับนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ๓ ในประกาศฉบับนี้เลขหมายโทรคมนาคม หมายความว่า ตัวเลข ตัวหนังสือหรือสัญลักษณ์อื่นใดอย่างใดอย่างหนึ่งหรือหลายอย่างรวมกันซึ่งใช้ระบุที่หมายในโครงข่ายโทรคมนาคมเพื่อการโทรคมนาคมเลขหมายโทรคมนาคมมาตรฐาน หมายความว่าเลขหมายโทรคมนาคมที่ใช้เป็นเลขหมายโทรศัพท์มาตรฐาน สำหรับบริการโทรศัพท์ประจำที่และบริการโทรศัพท์เคลื่อนที่ หรือบริการอื่นใดที่เกี่ยวข้อง มีจำนวนของตัวเลขและรูปแบบตามที่กำหนดในประกาศคณะกรรมการกิจการโทรคมนาคมแห่งชาติ เรื่องแผนเลขหมายโทรคมนาคมเลขหมายโทรคมนาคมพิเศษ หมายความว่าเลขหมายโทรคมนาคมประเภทหนึ่งที่กำหนดขึ้นเป็นพิเศษ โดยมีจำนวนตัวเลข ตัวหนังสือหรือสัญลักษณ์อื่นใดอย่างใดอย่างหนึ่ง หรือหลายอย่างรวมกันที่ประกอบขึ้นในชุดนั้นๆ แตกต่างจากเลขหมายโทรคมนาคมมาตรฐานเพื่อให้เป็นเลขหมายโทรศัพท์ชนิดหนึ่งที่สามารถเรียกติดต่อกันได้หรือสำหรับใช้ในการให้บริการอื่นใดของผู้รับการจัดสรรหรือผู้ใช้บริการตามที่กำหนดในประกาศคณะกรรมการกิจการโทรคมนาคมแห่งชาติ เรื่อง แผนเลขหมายโทรคมนาคมผู้รับการจัดสรร หมายความว่าผู้ขอรับการจัดสรรเลขหมายโทรคมนาคมซึ่งได้รับการจัดสรรเลขหมายโทรคมนาคมจากคณะกรรมการกิจการโทรคมนาคมแห่งชาติผู้รับใบอนุญาต หมายความว่าผู้รับใบอนุญาตประกอบกิจการโทรคมนาคมตามกฎหมายว่าด้วยการประกอบกิจการโทรคมนาคมผู้ให้บริการเลขหมายโทรคมนาคมพิเศษ หมายความว่าผู้รับใบอนุญาตหรือผู้ประกอบกิจการโทรคมนาคมใด ๆซึ่งมีหน้าที่ให้บริการเลขหมายโทรคมนาคมพิเศษที่คณะกรรมการกิจการโทรคมนาคมแห่งชาติจัดสรรตามที่ผู้ขอรับการจัดสรรร้องขอตามประกาศฉบับนี้แผนเลขหมายโทรคมนาคม หมายความว่า โครงสร้าง รูปแบบการจำแนกประเภทการจัดระเบียบ ขอบเขตและลักษณะของทรัพยากรเลขหมายโทรคมนาคมที่กำหนดโดยคณะกรรมการกิจการโทรคมนาคมแห่งชาติฐานข้อมูลเลขหมายโทรคมนาคม หมายความว่ากลุ่มของข้อมูลซึ่งจัดเป็นระบบแล้วพร้อมที่จะนำไปใช้งานตามวัตถุประสงค์ที่เกี่ยวข้องกับการจัดสรรการบริหาร การอนุญาต และการใช้ทรัพยากรเลขหมายโทรคมนาคมการจัดสรรเลขหมายโทรคมนาคม หมายความว่าการกำหนดและอนุญาตให้ผู้รับการจัดสรรใช้เลขหมายโทรคมนาคมตามแผนเลขหมายโทรคมนาคมเพื่อใช้งานภายใต้หลักเกณฑ์และเงื่อนไขที่คณะกรรมการกิจการโทรคมนาคมแห่งชาติกำหนดในประกาศฉบับนี้การบริหารเลขหมายโทรคมนาคม หมายความว่ากิจกรรมหรือการดำเนินการของผู้รับการจัดสรรหรือของสำนักงานคณะกรรมการกิจการโทรคมนาคมแห่งชาติเกี่ยวกับการกำหนดแผนการใช้เลขหมายโทรคมนาคมการบริหารจัดการการสำรอง การใช้เลขหมายโทรคมนาคม รวมถึงการรวบรวมการจัดเก็บและการตรวจสอบข้อมูลการใช้เลขหมายโทรคมนาคมการใช้เลขหมายโทรคมนาคม หมายความว่า การกระจายการใช้งาน หรือการให้บริการเลขหมายโทรคมนาคมที่ได้รับการจัดสรรของผู้รับการจัดสรรเพื่อให้บริการโทรคมนาคมตามที่ได้รับอนุญาตการให้บริการเลขหมายโทรคมนาคม หมายความว่าการอนุญาตให้ผู้บริโภคหรือผู้ประกอบการใช้เลขหมายโทรคมนาคมรวมถึงการนำเลขหมายโทรคมนาคมไปจำหน่าย จ่าย โอน แลกเปลี่ยน ให้เช่า ให้เช่าช่วงหรือใช้ประโยชน์อื่นใดในเชิงพาณิชย์กทช. หมายความว่าคณะกรรมการกิจการโทรคมนาคมแห่งชาติเลขาธิการ หมายความว่าเลขาธิการคณะกรรมการกิจการโทรคมนาคมแห่งชาติสำนักงาน หมายความว่าสำนักงานคณะกรรมการกิจการโทรคมนาคมแห่งชาติข้อ๔ให้คณะกรรมการกิจการโทรคมนาคมแห่งชาติเป็นผู้รักษาการตามประกาศฉบับนี้และมีอำนาจตีความและวินิจฉัยปัญหาเกี่ยวกับการปฏิบัติตามประกาศฉบับนี้หมวด ๑หลักการพื้นฐานข้อ๕ เลขหมายโทรคมนาคมเป็นทรัพยากรโทรคมนาคมที่สำคัญและจำเป็นต้องใช้ในการประกอบกิจการโทรคมนาคมและการติดต่อของผู้ใช้บริการโทรคมนาคมจึงจำเป็นต้องมีการบริหารและการจัดสรร โดยคำนึงถึงความมีประสิทธิภาพ ความคุ้มค่าประโยชน์สาธารณะ และความประหยัดในการใช้สำหรับการประกอบการของผู้รับใบอนุญาตและผู้ประกอบกิจการโทรคมนาคมข้อ๖ภายใต้บังคับบทบัญญัติแห่งกฎหมายว่าด้วยองค์กรจัดสรรคลื่นความถี่และกำกับดูแล กิจการวิทยุกระจายเสียง วิทยุโทรทัศน์ และกิจการโทรคมนาคมและกฎหมายว่าด้วยการประกอบกิจการโทรคมนาคม ในการจัดสรร การบริหาร และการอนุญาตให้ใช้เลขหมายโทรคมนาคมกทช. มีอำนาจดำเนินการหรือกำหนดมาตรการ ดังต่อไปนี้(๑)จัดทำแผนเลขหมายโทรคมนาคมและการบริหารหรือดำเนินการให้เป็นไปตามแผนเลขหมายโทรคมนาคม(๒)จัดสรรและอนุญาตให้ใช้เลขหมายโทรคมนาคมแก่ผู้รับใบอนุญาตเพื่อใช้สำหรับการประกอบกิจการโทรคมนาคมรวมทั้งการต่ออายุเลขหมายโทรคมนาคมและการอนุญาตเพิ่มเติมจำนวนเลขหมายโทรคมนาคม(๓) กำกับดูแลการบริหารหรือการใช้เลขหมายโทรคมนาคมของผู้รับการจัดสรร(๔) เพิกถอนหรือระงับเลขหมายโทรคมนาคมเป็นการชั่วคราวหรือถาวรในกรณีผู้รับการจัดสรรไม่ดำเนินการตามแผนการให้บริการกิจการโทรคมนาคมการกระทำผิดเงื่อนไขใบอนุญาตหรือกระทำผิดตามประกาศฉบับนี้หรือกฎหมายว่าด้วยการประกอบกิจการโทรคมนาคม รวมทั้งการแจ้งข้อมูลเท็จแก่ กทช.(๕)กำหนดหลักเกณฑ์หรือมาตรการเพิ่มเติมเกี่ยวกับการให้บริการเลขหมายโทรคมนาคมเพื่อคุ้มครองสิทธิของผู้ใช้บริการโทรคมนาคมซึ่งรวมถึงคุณภาพการให้บริการ ค่าใช้จ่ายในการให้บริการและการประกาศเผยแพร่เงื่อนไขสัญญา(๖) กำหนดหลักเกณฑ์ มาตรการ และวิธีการเกี่ยวกับการเก็บรวบรวมการบริหารการเปิดเผยและการรายงานข้อมูลผู้ใช้เลขหมายโทรคมนาคมรวมถึงการให้ข้อมูลของผู้ใช้เลขหมายโทรคมนาคมแก่บุคคลที่ขอไปจัดทำรายนามผู้ใช้บริการ(๗) เรียกเก็บค่าธรรมเนียมหรือค่าใช้จ่ายสำหรับการจัดสรร การอนุญาตการบริหารและการใช้เลขหมายโทรคมนาคม(๘) เรียกเก็บค่าธรรมเนียมพิเศษค่าปรับหรือค่าใช้จ่ายสำหรับการบริหารหรือการใช้เลขหมายโทรคมนาคมในลักษณะที่ไม่มีประสิทธิภาพหรือกีดกันการแข่งขันโดยเสรีอย่างเป็นธรรมหรือเพื่อคุ้มครองสิทธิของผู้ใช้บริการ(๙) กำหนดมาตรการเพื่อคุ้มครองผู้ใช้บริการเกี่ยวกับข้อมูลส่วนบุคคลสิทธิในความเป็นส่วนตัว และเสรีภาพในการสื่อสารถึงกันโดยทางโทรคมนาคมรวมทั้งมาตรการทางปกครองหรือสั่งระงับการกระทำอันเป็นการละเมิดสิทธิของผู้ใช้บริการ(๑๐) กำหนดมาตรการอื่นตามที่ กทช.เห็นสมควรเพื่อเป็นการคุ้มครองประโยชน์สาธารณะความมั่นคงของประเทศหรือเพื่อความสงบเรียบร้อยหรือศีลธรรมอันดีของประชาชนข้อ๗ การบริหาร การจัดสรรหรืออนุญาตให้ใช้เลขหมายโทรคมนาคม กทช. จะพิจารณาบนพื้นฐานหลักเกณฑ์ ดังต่อไปนี้(๑) เพื่อให้มีเลขหมายโทรคมนาคมเพียงพอแก่การให้บริการโทรคมนาคม(๒)เพื่อความมีประสิทธิภาพในการบริหารและการใช้เลขหมายโทรคมนาคมและความคุ้มค่าในการใช้เลขหมายโทรคมนาคม(๓) เพื่อประโยชน์สาธารณะ และเพื่ออำนวยประโยชน์แก่ผู้ให้บริการและผู้บริโภค(๔) เพื่อใช้ในกิจการสาธารณประโยชน์ต่าง ๆ เช่น การรับแจ้งเหตุฉุกเฉินการรักษาความมั่นคงปลอดภัยในชีวิตและทรัพย์สินหรือเพื่อประโยชน์อื่นใดในภารกิจอันมีวัตถุประสงค์พิเศษ(๕) เพื่อสอดคล้องกับหลักการไม่เลือกปฏิบัติ โดยมีความโปร่งใส ตรวจสอบได้และกำกับดูแลโดยครบถ้วน(๖) เพื่อส่งเสริมการแข่งขันโดยเสรีอย่างเป็นธรรม(๗)เพื่อให้สอดคล้องกับพันธกรณีหรือมาตรฐานระหว่างประเทศที่ประเทศไทยผูกพัน(๘) หลักเกณฑ์อื่นใดที่ กทช. เห็นเหมาะสมข้อ๘ห้ามมิให้ผู้รับใบอนุญาตใช้หรือให้บริการเลขหมายโทรคมนาคมทั่วไปแก่บุคคลอื่นโดยมิได้รับการจัดสรรหรืออนุมัติจาก กทช. ก่อนห้ามมิให้ผู้ใดใช้เสนอ รับว่าจะเสนอหรือยื่นข้อเสนอใช้หรือให้บริการเลขหมายโทรคมนาคมพิเศษแก่บุคคลอื่นโดยมิได้รับการจัดสรรหรืออนุมัติจาก กทช. ก่อนข้อ๙ การบริหาร การใช้หรือการให้บริการเลขหมายโทรคมนาคมของผู้รับใบอนุญาตและผู้รับการจัดสรรต้องเป็นไปตามแผนเลขหมายโทรคมนาคมหลักเกณฑ์และวิธีการตามประกาศฉบับนี้รวมทั้งเป็นไปตามขอบเขตและเงื่อนไขของการได้รับอนุญาตให้ประกอบกิจการโทรคมนาคมหรือตามที่กทช. กำหนดขึ้นเป็นการเฉพาะหรือกรณีพิเศษ แล้วแต่กรณีการบริหารการใช้ หรือการให้บริการเลขหมายโทรคมนาคมของผู้รับใบอนุญาตและผู้รับการจัดสรรต้องไม่เป็นการเลือกปฏิบัติหรือปฏิบัติอย่างไม่เป็นธรรมต่อผู้รับใบอนุญาตรายอื่นหรือบุคคลอื่นโดยไม่มีเหตุผลอันสมควรหมวด ๒แผนเลขหมายโทรคมนาคม ข้อ๑๐ เพื่อประโยชน์ในการกำหนดเลขหมายโทรคมนาคมให้ผู้รับใบอนุญาตใช้ในการให้บริการ ในการจัดทำแผนเลขหมายโทรคมนาคม กทช.ต้องพิจารณาตามหลักเกณฑ์ดังต่อไปนี้(๑) ให้มีเลขหมายโทรคมนาคมเพียงพอแก่การให้บริการ(๒) ให้มีการใช้เลขหมายโทรคมนาคมอย่างมีประสิทธิภาพและเป็นธรรม(๓) แผนเลขหมายโทรคมนาคมต้องช่วยจำแนกลักษณะและประเภทของบริการและอุปกรณ์ที่ใช้ในกิจการโทรคมนาคมเป็นไปโดยง่ายและชัดเจน(๔)การแก้ไขเพิ่มเติมแผนเลขหมายโทรคมนาคมให้กระทำได้เฉพาะกรณีที่มีความจำเป็นเท่านั้น(๕) สอดคล้องกับหลักการและแนวปฏิบัติสากลในการจัดทำแผนเลขหมายโทรคมนาคมกทช. ต้องจัดให้มีการรับฟังความคิดเห็นจากผู้ที่เกี่ยวข้องตามระเบียบหรือวิธีการที่กทช. กำหนดก่อนแผนเลขหมายโทรคมนาคมนั้นต้องมีการประกาศในราชกิจจานุเบกษาก่อนจึงจะมีผลใช้บังคับได้ข้อ๑๑การแก้ไขเพิ่มเติมแผนเลขหมายโทรคมนาคมให้กระทำได้เฉพาะกรณีที่มีความจำเป็นเท่านั้นกทช.จะพิจารณาทบทวนแผนเลขหมายโทรคมนาคมทุกห้าปีเพื่อให้สอดคล้องกับความก้าวหน้าทางเทคโนโลยี การดำเนินธุรกิจโทรคมนาคมหรือการคุ้มครองผลประโยชน์ของผู้ใช้บริการในการดำเนินการตามวรรคหนึ่งหรือวรรคสองกทช. ต้องจัดให้มีการรับฟังความคิดเห็นจากผู้ที่เกี่ยวข้องตามระเบียบหรือวิธีการที่กทช. กำหนดและแผนเลขหมายโทรคมนาคมที่มีการแก้ไขใหม่ต้องมีการประกาศในราชกิจจานุเบกษาก่อนจึงจะมีผลใช้บังคับได้ในกรณีที่กทช.มีการกำหนดแผนเลขหมายโทรคมนาคมใหม่หรือมีการแก้ไขเพิ่มเติมแผนเลขหมายโทรคมนาคมไม่ว่าทั้งหมดหรือบางส่วนให้ผู้รับใบอนุญาตมีหน้าที่ปฏิบัติตามแผนหรือหลักเกณฑ์ที่ กทช. ประกาศกำหนดข้อ๑๒ให้สำนักงานจัดให้มีการบริหารจัดการและบำรุงรักษาระบบฐานข้อมูลเลขหมายโทรคมนาคมโดยต้องสอดคล้องกับหลักเกณฑ์และวิธีการตามประกาศฉบับนี้และตามที่ กทช. กำหนดเพื่อให้การดำเนินการตามวรรคหนึ่งเป็นไปด้วยความมีประสิทธิภาพและเพื่อความเป็นระเบียบเรียบร้อยผู้รับการจัดสรรเลขหมายโทรคมนาคมมีหน้าที่จัดทำระบบข้อมูลเกี่ยวกับเลขหมายโทรคมนาคมที่ตนเองครอบครองหรือมีอยู่ให้เป็นระบบที่ตรวจสอบได้และจัดส่งแก่สำนักงานโดยต้องสอดคล้องกับหลักเกณฑ์และวิธีการตามประกาศฉบับนี้และตามที่ กทช. กำหนดการบริหารจัดการข้อมูลเลขหมายโทรคมนาคมดังกล่าวให้ถือปฏิบัติตามระเบียบกทช. ว่าด้วยมาตรการเปิดเผยข้อมูลสารสนเทศ พ.ศ. ๒๕๔๘ และระเบียบ กทช.ว่าด้วยข้อมูลสารสนเทศเกี่ยวกับกิจการโทรคมนาคม พ.ศ. ๒๕๕๐ข้อ๑๓การจัดสรรเลขหมายโทรคมนาคมเพื่อบริการอื่นใดหรือบริการพิเศษที่มิได้กำหนดไว้หรือกำหนดแตกต่างไปจากแผนเลขหมายโทรคมนาคมให้เป็นอำนาจของ กทช. ที่จะกำหนด หลักเกณฑ์ มาตรการหรือแนวทางในการดำเนินการเป็นการชั่วคราวก็ได้หมวด ๓คณะกรรมการเลขหมายโทรคมนาคมสำนักบริหารและจัดการเลขหมายโทรคมนาคม ส่วนที่ ๑คณะกรรมการเลขหมายโทรคมนาคม ข้อ๑๔ ให้มีคณะกรรมการเลขหมายโทรคมนาคมประกอบด้วย ผู้ทรงคุณวุฒิซึ่งมีความรู้และประสบการณ์ทางบริหารจัดการรัฐประศาสนศาสตร์ เศรษฐศาสตร์ หรือวิศวกรรมโทรคมนาคมมีจำนวนไม่น้อยกว่าห้าคนแต่ไม่เกินเจ็ดคนซึ่ง กทช. แต่งตั้ง ทั้งนี้ให้กรรมการเลขหมายโทรคมนาคมคัดเลือกประธานกรรมการเลขหมายโทรคมนาคมกันเองข้อ๑๕กรรมการเลขหมายโทรคมนาคมต้องไม่ดำรงตำแหน่งใดหรือมีหุ้นส่วนในห้างหุ้นส่วนบริษัท หรือองค์กรที่ดำเนินธุรกิจโทรคมนาคมในลักษณะที่เข้าข่ายมีผลประโยชน์ทับซ้อนไม่ว่าโดยทางตรงหรือโดยทางอ้อมในการปฏิบัติหน้าที่และต้องไม่ดำรงตำแหน่งทางการเมืองหรือในพรรคการเมืองใดข้อ๑๖ให้คณะกรรมการเลขหมายโทรคมนาคมมีอำนาจหน้าที่ ดังต่อไปนี้(๑)ทำการพิจารณาทบทวนข้อเสนอแนะด้านวิชาการที่เกี่ยวกับการบริหารจัดการและการจัดทำแผนเลขหมายโทรคมนาคมซึ่งสำนักบริหารและจัดการเลขหมายโทรคมนาคมได้จัดทำขึ้นเพื่อให้ความเห็นและข้อพิจารณาต่อกทช.(๒) ให้คำแนะนำหรือคำปรึกษาแก่ กทช. เกี่ยวกับนโยบาย หลักเกณฑ์วิธีการและมาตรการเกี่ยวกับการจัดสรรและการบริหารจัดการเลขหมายโทรคมนาคม(๓) กลั่นกรองงานและเสนอแนะความเห็นในเชิงวิชาการเกี่ยวกับการพิจารณาในการจัดสรรและการบริหารเลขหมายโทรคมนาคมรวมถึงให้ข้อวินิจฉัยจำนวนเลขหมายโทรคมนาคมที่ขอรับการจัดสรรเพื่อการพิจารณาให้ความเห็นชอบ โดย กทช.(๔) สอดส่องดูแลการปฏิบัติหน้าที่ของสำนักบริหารและจัดการเลขหมายโทรคมนาคม(๕) จัดทำรายงานวิเคราะห์การใช้เลขหมายโทรคมนาคมรวมถึงการคาดคะเนปริมาณการใช้เลขหมายโทรคมนาคมทุกปี(๖)ปฏิบัติการอื่นใดตามที่ประกาศฉบับนี้กำหนดให้เป็นอำนาจหน้าที่ของคณะกรรมการเลขหมายโทรคมนาคม(๗) แต่งตั้งคณะอนุกรรมการหรือคณะทำงานเพื่อดำเนินการอย่างหนึ่งอย่างใดตามที่เห็นสมควร โดยมีกำหนดระยะเวลาการดำเนินงานไม่เกินสามเดือน(๘) ปฏิบัติการอื่นใดตามที่ กทช. มอบหมายกทช.อาจออกระเบียบเกี่ยวกับการดำเนินงานของคณะกรรมการเลขหมายโทรคมนาคมตามวรรคหนึ่งก็ได้ข้อ๑๗ ให้กรรมการเลขหมายโทรคมนาคมมีวาระอยู่ในตำแหน่งคราวละสองปีเมื่อครบกำหนดวาระดังกล่าวในวรรคหนึ่งหากยังมิได้มีการแต่งตั้งกรรมการเลขหมายโทรคมนาคมขึ้นใหม่ให้กรรมการเลขหมายโทรคมนาคมซึ่งพ้นตำแหน่งตามวาระนั้นอยู่ในตำแหน่งเพื่อดำเนินงานต่อไปจนกว่ากรรมการเลขหมายโทรคมนาคมซึ่งได้รับการแต่งตั้งใหม่เข้ารับหน้าที่กรรมการเลขหมายโทรคมนาคมซึ่งพ้นตำแหน่งตามวาระอาจได้รับแต่งตั้งอีกได้ข้อ๑๘ ให้นำความในมาตรา ๗๕ มาตรา ๗๖มาตรา ๗๗ มาตรา ๗๘ มาตรา ๗๙ มาตรา ๘๐ มาตรา ๘๑ มาตรา ๘๒ และมาตรา ๘๓แห่งพระราชบัญญัติวิธีปฏิบัติราชการทางปกครอง พ.ศ. ๒๕๓๙มาใช้บังคับกับการแต่งตั้งคณะกรรมการเลขหมายโทรคมนาคมการพ้นจากตำแหน่งกรรมการเลขหมายโทรคมนาคมและการประชุมของคณะกรรมการเลขหมายโทรคมนาคมโดยอนุโลมและให้คณะกรรมการเลขหมายโทรคมนาคมพ้นจากตำแหน่งเมื่อมีลักษณะต้องห้ามตามข้อ ๑๕ด้วยข้อ๑๙ ให้คณะกรรมการเลขหมายโทรคมนาคมและคณะอนุกรรมการ หรือคณะทำงานที่แต่งตั้งขึ้นตามความในข้อ ๑๖ (๗)ได้รับค่าตอบแทนและค่าใช้จ่ายอื่นในการปฏิบัติงานตามที่ กทช. กำหนดส่วนที่ ๒สำนักบริหารและจัดการเลขหมายโทรคมนาคม ข้อ๒๐ให้จัดตั้งสำนักบริหารและจัดการเลขหมายโทรคมนาคมขึ้นในสำนักงานภายใต้การกำกับดูแลของ กทช. และคณะกรรมการเลขหมายโทรคมนาคม โดยให้เป็นไปตามระเบียบกทช. ว่าด้วย การจัดตั้งสำนักบริหารและจัดการเลขหมายโทรคมนาคมหมวด ๔เลขหมายโทรคมนาคมมาตรฐาน ส่วนที่ ๑การขอรับจัดสรรเลขหมายโทรคมนาคมมาตรฐาน ข้อ๒๑ผู้ขอรับการจัดสรรเลขหมายโทรคมนาคมมาตรฐานจะต้องมีคุณสมบัติดังต่อไปนี้(๑) เป็นผู้รับใบอนุญาตประกอบกิจการโทรคมนาคมที่มีโครงข่ายโทรคมนาคมเป็นของตนเองหรือ(๒) เป็นผู้ประกอบกิจการโทรคมนาคมประเภทอื่นที่ กทช.ประกาศกำหนดให้มีสิทธิขอรับการจัดสรรเลขหมายโทรคมนาคมได้ข้อ๒๒ระยะเวลาการอนุญาตให้ใช้เลขหมายโทรคมนาคมมาตรฐานให้มีกำหนดคราวละหนึ่งปีการต่ออายุการอนุญาตให้ใช้เลขหมายโทรคมนาคมให้มีผลเป็นการต่ออายุโดยอัตโนมัติเมื่อได้ยื่นคำขอต่ออายุและชำระค่าธรรมเนียมเลขหมายโทรคมนาคมครบถ้วนเว้นแต่กรณี ดังต่อไปนี้ กทช. อาจพิจารณาปฏิเสธการต่ออายุเลขหมายโทรคมนาคม(๑) ระยะเวลาการอนุญาตประกอบกิจการโทรคมนาคมสิ้นสุดลงหรือผู้ประกอบการถูกเพิกถอนใบอนุญาตหรือถูกระงับการให้บริการ(๒) กรณีที่ผู้รับการจัดสรรนำเลขหมายโทรคมนาคมไปใช้ผิดวัตถุประสงค์จากที่กทช.อนุญาตหรือมิได้ให้บริการตามแผนการให้บริการโทรคมนาคมที่กำหนดเป็นเงื่อนไขการอนุญาตประกอบกิจการโทรคมนาคมหรือตามระยะเวลาที่ กทช. ประกาศกำหนด โดยมิได้แจ้งเหตุผลอันสมควรต่อ กทช. และ กทช.เห็นว่าเป็นการกระทบกระเทือนต่อประโยชน์สาธารณะ(๓)กรณีที่ผู้รับการจัดสรรไม่ชำระค่าธรรมเนียมการใช้เลขหมายโทรคมนาคมหรือไม่ส่งรายงานข้อมูล และรายละเอียดต่าง ๆ ตามประกาศฉบับนี้แก่ กทช. ภายในระยะเวลาที่กำหนดโดยไม่มีเหตุผลอันสมควร(๔) กรณีที่ผู้รับการจัดสรรส่งรายงานหรือให้ข้อมูลที่เป็นเท็จแก่ กทช.ซึ่งมีผลต่อการพิจารณาอนุมัติเลขหมายโทรคมนาคมของ กทช.ในกรณีกทช. ปฏิเสธการต่ออายุเลขหมายโทรคมนาคมตามวรรคสอง กทช.อาจต่ออายุเพียงบางส่วนหรือกำหนดเงื่อนไขเป็นการเฉพาะให้ผู้รับการจัดสรรต้องปฏิบัติตามก็ได้ตามความเหมาะสมโดยคำนึงถึงวัตถุประสงค์ในการจัดสรรและอนุญาตให้ใช้เลขหมายโทรคมนาคมตามข้อ๗ข้อ๒๓ในกรณีที่เป็นผู้ขอรับใบอนุญาตรายใหม่ผู้ขอรับการจัดสรรเลขหมายโทรคมนาคมมาตรฐานต้องยื่นคำขอรับการจัดสรรเลขหมายโทรคมนาคมพร้อมกับคำขอรับใบอนุญาตประกอบกิจการโดยให้ยื่นเอกสารและนำเสนอข้อมูลแก่สำนักงานเพื่อให้ กทช. พิจารณาในรายละเอียดต่าง ๆ ดังนี้(๑) จำนวนเลขหมายโทรคมนาคมที่ขอรับการจัดสรรในระยะแรกพร้อมข้อเสนอและแผนงาน เพื่อแสดงให้เห็นถึงความจำเป็นในการขอรับการจัดสรร และแผนทางธุรกิจที่จะนำมาใช้กับเลขหมายโทรคมนาคมมาตรฐานรวมทั้งประมาณการรายได้และผลกระทบทางบวกจากการใช้เลขหมายโทรคมนาคมที่ขอรับการจัดสรร(๒) แผนการใช้เลขหมายโทรคมนาคมที่ขอรับการจัดสรรเป็นรายปีในระยะห้าปีแรกรวมถึงแผนการบริหารเลขหมายโทรคมนาคม ข้อมูลทางเทคนิคที่เกี่ยวข้องและพื้นที่ในการกระจายเลขหมายโทรคมนาคมมาตรฐานตามการให้บริการซึ่งแสดงที่ตั้งของชุมสายโทรศัพท์(๓)ข้อมูลแสดงความพร้อมหรือความสามารถในการใช้และบริหารเลขหมายโทรคมนาคมซึ่งรวมขั้นตอนต่างๆ ในการนำเลขหมายโทรคมนาคมออกใช้งาน และหลักฐานแสดงความสามารถในการบริหารจัดการตามขั้นตอนต่างๆ ที่จะนำเลขหมายโทรคมนาคมออกใช้งาน ได้แก่บุคลากรที่มีความรู้ความสามารถในเรื่องนี้ระบบอุปกรณ์สำหรับการกำหนดเลขหมายโทรคมนาคมเพื่อการใช้งานวิธีการกำหนดเลขหมายโทรคมนาคมให้กับผู้ขอใช้บริการและฐานข้อมูลเลขหมายโทรคมนาคม เป็นต้น(๔) ระบบสารสนเทศ การบริหารระบบหรือการดำเนินงานที่เกี่ยวข้องกับการใช้และบริหารเลขหมายโทรคมนาคมมาตรฐานซึ่งรองรับฐานข้อมูลเลขหมายโทรคมนาคม(๕)รายงานผลการวิเคราะห์ผลกระทบการแข่งขันและราคาที่จะได้รับจากการได้รับการจัดสรรเลขหมายโทรคมนาคมมาตรฐาน(๖) เอกสารและข้อมูลอื่นตามที่ กทช. ออกประกาศเพิ่มเติมภายหลังส่วนที่ ๒การขอรับการจัดสรรเลขหมายโทรคมนาคมมาตรฐานเพิ่มเติม ข้อ๒๔ผู้ขอรับการจัดสรรเลขหมายโทรคมนาคมมาตรฐานสำหรับบริการโทรศัพท์ประจำที่ซึ่งประสงค์จะขอรับการจัดสรรเลขหมายโทรคมนาคมมาตรฐานเพิ่มเติมต้องยื่นคำขอรับการจัดสรรพร้อมข้อมูลโดยละเอียดและชัดเจนแก่สำนักงานหรือกทช. เพื่อให้ กทช. พิจารณา ดังต่อไปนี้(๑) จำนวนเลขหมายที่ขอรับการจัดสรรเพิ่มเติมพร้อมแผนการลงทุนและแผนธุรกิจเพื่อแสดงให้เห็นถึงความจำเป็นในการขอรับการจัดสรรเพิ่มเติมรวมทั้งประมาณการรายได้เพิ่มหรือผลกระทบทางบวกของเลขหมายโทรคมนาคมมาตรฐาน(๒) แผนและขั้นตอนในการใช้และการบริหารเลขหมายโทรคมนาคมโดยแจกแจงข้อมูลทางเทคนิคที่เกี่ยวข้องตามรหัสพื้นที่ (Area Code) ของการกระจายเลขหมายโทรคมนาคมตามแผนการลงทุนโดยแสดงที่ตั้งของชุมสายโทรศัพท์ที่เกี่ยวข้อง(๓) แผนและขั้นตอนในการกระจายเลขหมายโทรคมนาคมมาตรฐานสำหรับบริการโทรศัพท์ประจำที่ซึ่งมีการคาดคะเนผู้ใช้บริการกำกับอยู่จำนวนที่เลิกใช้งานเพื่อรอนำกลับมาใช้งานใหม่ และเลขหมายที่ยังมิได้ใช้งานพร้อมกับให้แจ้งเลขหมายโทรศัพท์ที่ว่างอันเนื่องจากความเจริญเติบโตของผู้ใช้บริการในพื้นที่ของชุมสายนั้นไม่เป็นไปตามที่คาดคะเนไว้เมื่อจัดตั้งชุมสายโทรศัพท์โดยระบุระยะเวลาที่เลขหมายโทรคมนาคมนั้นมิได้นำออกใช้งานด้วย(๔) รายงานสถานะเลขหมายโทรคมนาคมมาตรฐานที่ได้รับการจัดสรรอย่างละเอียด(๕) รายงานผลการวิเคราะห์ผลกระทบการแข่งขันที่จะได้รับจากการจัดสรรเลขหมายโทรคมนาคมมาตรฐานหรือการขยายพื้นที่ให้บริการ(๖) เอกสารและข้อมูลอื่นตามที่ กทช. ออกประกาศเพิ่มเติมภายหลังข้อ๒๕ผู้ขอรับการจัดสรรเลขหมายโทรคมนาคมมาตรฐานสำหรับบริการโทรศัพท์เคลื่อนที่ซึ่งประสงค์จะขอรับการจัดสรรเลขหมายโทรคมนาคมมาตรฐานเพิ่มเติมต้องยื่นคำขอรับการจัดสรรพร้อมข้อมูลโดยละเอียดและชัดเจนแก่สำนักงานหรือ กทช. เพื่อให้ กทช. พิจารณาดังต่อไปนี้(๑) จำนวนเลขหมายที่ขอรับการจัดสรรเพิ่มเติมพร้อมแผนการลงทุนและแผนธุรกิจเพื่อแสดงให้เห็นถึงความจำเป็นในการขอรับการจัดสรรเพิ่มเติมรวมทั้งประมาณการรายได้เพิ่มและรายงานวิเคราะห์ผลกระทบทางบวกและต้นทุนของการเพิ่มจำนวนเลขหมายโทรคมนาคมและการขยายพื้นที่การให้บริการ(๒) แผนและขั้นตอนในการใช้และการบริหารเลขหมายโทรคมนาคมโดยแจกแจงข้อมูลทางเทคนิคที่เกี่ยวข้องโดยเฉพาะโครงข่ายการติดต่อระหว่างชุมสายโทรศัพท์และจำนวนเลขหมายโทรคมนาคมเพิ่มเติมที่จะกระจายลงในชุมสายโทรศัพท์เคลื่อนที่ซึ่งจะให้บริการพร้อมการคาดคะเนจำนวนผู้ใช้บริการ โดยให้ระบุจำนวนที่กระจายเป็นรายจังหวัดพร้อมแสดงที่ตั้งของชุมสายโทรศัพท์ที่เกี่ยวข้อง(๓) แผนและขั้นตอนในการเตรียมพร้อมเพื่อบรรจุเลขหมายโทรคมนาคมมาตรฐานลงในชุมสายโทรศัพท์เพื่อการใช้งานจำนวนเลขหมายโทรคมนาคมที่ได้รับการจัดสรรไปแล้วจำนวนเลขหมายโทรคมนาคมที่ใช้งานอยู่ จำนวนที่เลิกใช้งานเพื่อรอนำกลับมาใช้งานใหม่และเลขหมายโทรคมนาคมที่ยังมิได้ใช้งาน(๔) รายงานสถานะเลขหมายโทรคมนาคมมาตรฐานที่ได้รับการจัดสรรอย่างละเอียด(๕) รายงานการใช้เลขหมายโทรคมนาคมมาตรฐานที่ได้รายงานต่อตลาดหลักทรัพย์แห่งประเทศไทยหากผู้ขอรับการจัดสรรเป็นบริษัทจดทะเบียนในตลาดหลักทรัพย์แห่งประเทศไทยหรือที่ได้รายงานต่อที่ประชุมผู้ถือหุ้นหรือหลักฐานอื่นใด หากผู้ขอรับการจัดสรรมิได้เป็นบริษัทจดทะเบียนในตลาดหลักทรัพย์แห่งประเทศไทยแล้วแต่กรณี(๖)รายงานพฤติกรรมการใช้เลขหมายโทรคมนาคมของผู้บริโภคที่เป็นเหตุของการขอเพิ่มเติม(๗)รายงานผลกระทบการแข่งขันในตลาดในกรณีที่ได้รับหรือไม่ได้รับการจัดสรรเลขหมายเพิ่มเติม(๘) เอกสารและข้อมูลอื่นตามที่ กทช. ออกประกาศเพิ่มเติมภายหลังส่วนที่ ๓กระบวนการพิจารณาจัดสรรเลขหมายโทรคมนาคม ข้อ๒๖การพิจารณาจัดสรรเลขหมายโทรคมนาคมตามข้อ ๒๓ให้ดำเนินการพร้อมกับการพิจารณาใบอนุญาตประกอบกิจการของสำนักงานโดยให้สำนักบริหารและจัดการเลขหมายโทรคมนาคมตรวจสอบความถูกต้องของข้อมูลและจัดทำรายงานวิเคราะห์ เพื่อประกอบการพิจารณาของ กทช.ในการจัดสรรจำนวนเลขหมายโทรคมนาคมมาตรฐานโดยรายงานวิเคราะห์ของสำนักบริหารและจัดการเลขหมายโทรคมนาคมอย่างน้อยต้องประกอบด้วยหัวข้อ ดังต่อไปนี้(๑) ผลกระทบทางเศรษฐกิจและสังคมของโครงการ(๒) ผลการวิเคราะห์ต้นทุนและผลประโยชน์ของโครงการจากแผนธุรกิจแผนการดำเนินการ และแผนการเงินของผู้ประกอบการที่ขอรับการจัดสรรพร้อมผลการวิเคราะห์จากหน่วยงานที่ปรึกษา ซึ่งเป็นบุคคลภายนอก(๓) วิเคราะห์สถานะการใช้เลขหมายโทรคมนาคมมาตรฐานและผลกระทบการแข่งขัน(๔) พฤติกรรมการใช้เลขหมายโทรคมนาคมมาตรฐานของผู้บริโภคทั้งนี้ให้นำหลักเกณฑ์และวิธีการเกี่ยวกับการออกใบอนุญาตประกอบกิจการโทรคมนาคมมาใช้บังคับประกอบด้วยโดยอนุโลมข้อ๒๗ภายหลังจากได้รับหนังสือขอรับการจัดสรรเลขหมายโทรคมนาคมมาตรฐานตามข้อ ๒๔และข้อ ๒๕ ให้เลขาธิการแจ้งให้ กทช.ทุกคนทราบภายในหนึ่งวันทำการนับแต่วันที่ได้รับหนังสือและให้สำนักบริหารและจัดการเลขหมายโทรคมนาคมดำเนินการวิเคราะห์ข้อมูลให้แล้วเสร็จภายในเจ็ดวันเพื่อเสนอ กทช. พิจารณา ทั้งนี้ให้สำนักบริหารและจัดการเลขหมายโทรคมนาคมจัดทำบทวิเคราะห์ข้อมูลอย่างน้อยต้องประกอบด้วยเรื่องต่างๆ ดังต่อไปนี้(๑) ผลกระทบทางเศรษฐกิจและสังคมจากการมีเลขหมายเพิ่ม(๒) รายงานวิเคราะห์ต้นทุนและผลประโยชน์ส่วนเพิ่มของโครงการในเชิงปริมาณ (quantitative analysis)(๓) สถานะการใช้เลขหมายโทรคมนาคมมาตรฐานของผู้ขอรับการจัดสรรและรายงานผลกระทบการแข่งขันในกรณีที่ได้รับหรือไม่ได้รับการจัดสรรเลขหมายโทรคมนาคม(๔) พฤติกรรมการใช้เลขหมายโทรคมนาคมมาตรฐานของผู้บริโภคและพฤติกรรมของผู้ให้บริการที่จำเป็นต่อการพิจารณาจัดสรรเลขหมายโทรคมนาคม(๕) ความน่าเชื่อถือของแผนธุรกิจ แผนการดำเนินการและแผนการเงินของผู้ขอรับการจัดสรร(๖) สาเหตุของการขาดแคลนเลขหมายโทรคมนาคมมาตรฐานในเชิงปริมาณ(๗) ข้อเสนอเพื่อพิจารณาจำนวนเลขหมายที่ควรได้รับการจัดสรรข้อ๒๘ผู้ประสงค์ขอรับการจัดสรรตามประกาศฉบับนี้ อาจร้องขอต่อ กทช.ให้พิจารณากำหนดหน่วยงานของรัฐ หรือสถาบันการศึกษาหรือหน่วยงานเอกชนที่ขึ้นทะเบียนเป็นที่ปรึกษาให้แก่กระทรวงการคลังหรือเคยเป็นที่ปรึกษาให้หน่วยงานของรัฐ จัดทำบทวิเคราะห์ตามความในข้อ ๒๖ หรือข้อ๒๗ ให้แล้วเสร็จภายในเจ็ดวัน เสนอต่อ กทช.เพื่อประกอบการพิจารณาแทนการดำเนินการของสำนักงาน โดยผู้ยื่นขอรับการจัดสรรเป็นผู้เสียค่าใช้จ่ายในการจัดจ้างทั้งนี้ให้หน่วยงานดังกล่าวมีหนังสือรับรองความเป็นอิสระและความเป็นกลางไม่เข้าข้างฝ่ายใดฝ่ายหนึ่งยื่นต่อกทช.ข้อ๒๙เมื่อได้จัดทำบทวิเคราะห์ข้อมูลตามข้อ ๒๗ แล้วเสร็จให้สำนักบริหารและจัดการเลขหมายโทรคมนาคม หรือหน่วยงานภายนอกตามข้อ ๒๘ แล้วแต่กรณียื่นต่อคณะกรรมการเลขหมายโทรคมนาคมพิจารณาพร้อมทั้งนำส่งผลการวิเคราะห์ไปยังบุคคลภายนอกที่ กทช.เห็นชอบให้ส่งเพิ่มเติมเพื่อขอความเห็น ในการนี้สำนักบริหารและจัดการเลขหมายโทรคมนาคมหรือหน่วยงานภายนอกอาจนำเสนอข้อเท็จจริงประกอบด้วยก็ได้ให้บุคคลภายนอกตามวรรคหนึ่งที่ร่วมให้ความเห็นต่อบทวิเคราะห์ของสำนักบริหารและจัดการเลขหมายโทรคมนาคมนำส่งความเห็นเป็นหนังสือมายังคณะกรรมการเลขหมายโทรคมนาคมภายในเจ็ดวันนับแต่วันที่ได้รับบทวิเคราะห์หากคณะกรรมการเลขหมายโทรคมนาคมไม่ได้รับความเห็นเป็นหนังสือภายในระยะเวลาที่กำหนดคณะกรรมการเลขหมายโทรคมนาคมอาจพิจารณากลั่นกรองจัดสรรเลขหมายโทรคมนาคมมาตรฐานตามกระบวนการปกติต่อไปข้อ๓๐ให้คณะกรรมการเลขหมายโทรคมนาคมกลั่นกรองงานและนำเสนอข้อแนะนำเกี่ยวกับการพิจารณาจัดสรรเลขหมายโทรคมนาคมตามข้อ๒๖ ข้อ ๒๗ ข้อ ๒๘ และข้อ ๒๙ รวมทั้งเสนอแนะกลุ่มและจำนวนของเลขหมายโทรคมนาคมที่จะจัดสรรให้แก่ผู้ขอรับการจัดสรรโดยให้ทำเป็นรายงานพร้อมด้วยเหตุผลอย่างละเอียดเสนอต่อกทช. ภายในเจ็ดวันนับตั้งแต่วันที่ได้รับบทวิเคราะห์ครบถ้วนตามข้อ ๒๙เพื่อให้การดำเนินการของคณะกรรมการเลขหมายโทรคมนาคมเป็นไปด้วยความมีประสิทธิภาพให้คณะกรรมการเลขหมายโทรคมนาคมมีอำนาจสั่งการสำนักบริหารและจัดการเลขหมายโทรคมนาคม ให้ดำเนินการไต่สวนข้อเท็จจริงเรียกข้อมูลหรือหลักฐานเพิ่มเติมจากผู้ขอรับการจัดสรรจัดทำการวิเคราะห์เพิ่มเติมหรือดำเนินการอื่นใดที่จำเป็นสำหรับการพิจารณาจัดสรรเลขหมายโทรคมนาคมก็ได้ ทั้งนี้การสั่งการดังกล่าวให้ทำเป็นหนังสือและจัดส่งสำเนาแก่ กทช. ด้วยทุกครั้งส่วนที่ ๔เกณฑ์การพิจารณาจัดสรรเลขหมายโทรคมนาคม ข้อ๓๑ในการพิจารณาจัดสรรเลขหมายโทรคมนาคมมาตรฐานตามข้อ ๒๓ กทช.อาจจัดสรรเลขหมายโทรคมนาคมมาตรฐานให้แก่ผู้ขอรับการจัดสรรพร้อมกับการให้ใบอนุญาตประกอบกิจการ โดย กทช.จะจัดสรรเป็นกลุ่มเลขหมายตามความเหมาะสม จำเป็นและเพียงพอแก่การใช้ในการประกอบกิจการโทรคมนาคมโดยผู้ขอรับการจัดสรรไม่มีสิทธิเลือกเลขหมายโทรคมนาคมมาตรฐานหรือกลุ่มเลขหมายได้ข้อ๓๒ เกณฑ์การพิจารณาจัดสรรเลขหมายโทรคมนาคมมาตรฐานเพิ่มเติมของกทช. มีดังนี้(๑) การเพิ่มจำนวนเลขหมายโทรคมนาคมมาตรฐานเพิ่มเติมจะเป็นประโยชน์สาธารณะ(๒)การเพิ่มจำนวนเลขหมายโทรคมนาคมไม่มีลักษณะเป็นการจำกัดการแข่งขันการประกอบกิจการโทรคมนาคมอย่างเป็นธรรม(๓) ผู้ขอรับการจัดสรรขาดแคลนเลขหมายโทรคมนาคมมาตรฐานที่จะให้บริการโทรคมนาคมและมีความจำเป็นต้องใช้งานเลขหมายโทรคมนาคมมาตรฐานโดยมีเกณฑ์การพิจารณาความขาดแคลนและความจำเป็นการใช้เลขหมายโทรคมนาคม ดังต่อไปนี้(ก)กรณีการขอรับการจัดสรรเลขหมายโทรคมนาคมมาตรฐานสำหรับโทรศัพท์ประจำที่จะต้องมีจำนวนเลขหมายโทรคมนาคมมาตรฐานสำหรับโทรศัพท์ประจำที่อยู่ในการใช้งานในอัตราไม่น้อยกว่าร้อยละแปดสิบของจำนวนเลขหมายโทรคมนาคมมาตรฐานที่ได้รับการจัดสรรในแต่ละพื้นที่รหัสเลขหมายท้องถิ่น(Area Numbering Code)(ข) กรณีการขอรับการจัดสรรเลขหมายโทรคมนาคมมาตรฐานสำหรับโทรศัพท์เคลื่อนที่จะต้องมีจำนวนเลขหมายโทรคมนาคมมาตรฐานสำหรับโทรศัพท์เคลื่อนที่ที่คงเหลือพร้อมให้บริการเป็นจำนวนน้อยกว่าจำนวนเลขหมายที่ให้บริการในระยะหกเดือนที่ผ่านมาทั้งนี้ จำนวนเลขหมายโทรคมนาคมที่คงเหลือพร้อมให้บริการ หมายถึงจำนวนเลขหมายที่ได้รับการจัดสรรไปแล้วทั้งหมด (Total Allocated Numbers)หักออกด้วยจำนวนเลขหมายที่มีผู้ใช้อยู่จริง (Active Numbers)และจำนวนเลขหมายที่ผู้ใช้บริการยุติการใช้และรอการยืนยันการยุติการใช้จากผู้ใช้บริการ(Quarantine Numbers) ณช่วงเดือนที่ยื่นขอรับการจัดสรรข้อ๓๓ การพิจารณาจัดสรรเลขหมายโทรคมนาคมมาตรฐานนั้นกทช.จะพิจารณาจัดสรรเลขหมายโทรคมนาคมให้เมื่อผลการวิเคราะห์แสดงว่ามีผลกระทบในทางบวกต่อการแข่งขันและเศรษฐกิจโดยจะจัดสรรเลขหมายโทรคมนาคมมาตรฐานให้ตามความเหมาะสมและจำเป็น ทั้งนี้จะพิจารณาจัดสรรเลขหมายโทรคมนาคมมาตรฐานให้ตามที่ขอใช้งานในเวลาหนึ่งปีโดยผู้ขอรับการจัดสรรจะต้องแสดงหลักฐานรับรองว่า จะสามารถมีลูกค้าที่ใช้งานจริง (Active Number) ไม่น้อยกว่าร้อยละแปดสิบ ของจำนวนเลขหมายที่ขอรับการจัดสรร ณเวลาสิบสองเดือน จากที่ได้รับการจัดสรรเลขหมายใหม่และรายงานข้อมูลแสดงจำนวนลูกค้าที่ใช้งานจริง (Active Number) ในรอบสิบสองเดือนที่ผ่านมาเพื่อเป็นหลักฐานประกอบการแสดงถึงความจำเป็นด้วยกทช.จะพิจารณาการขอรับจัดสรรเลขหมายโทรคมนาคมตามวรรคหนึ่งเพื่อจัดสรรให้เพียงพอกับการใช้งานคราวละสามเดือนซึ่งผู้ขอรับการจัดสรรจะต้องเป็นผู้ยื่นความประสงค์ขอให้พิจารณาโดยมีเลขหมายโทรคมนาคมมาตรฐานที่จัดสรรเป็นจำนวนเท่าของกลุ่มเลขหมาย ทั้งนี้กำหนดให้ขนาดของกลุ่มเลขหมายโทรคมนาคมมาตรฐาน ดังนี้(๑) สำหรับโทรศัพท์ประจำที่ เป็น ๑,๐๐๐ เลขหมาย และ(๒) สำหรับโทรศัพท์เคลื่อนที่ เป็น ๑๐,๐๐๐ เลขหมายกลุ่มเลขหมายโทรคมนาคมมาตรฐานที่กทช. จัดสรรให้หมายถึงเลขหมายโทรคมนาคมมาตรฐานภายในกลุ่มใด ๆและมีความเป็นไปได้ทางเทคนิคตามแผนเลขหมายโทรคมนาคมโดยผู้ขอรับการจัดสรรเลขหมายโทรคมนาคมจะแสดงความจำนงขอเลือกเลขหมายหรือกลุ่มเลขหมายโทรคมนาคม มิได้ข้อ๓๔ การจัดสรรเลขหมายโทรคมนาคมมาตรฐานให้จัดสรรเป็นไปตามลำดับก่อนหลังหรือตามความเหมาะสมในการบริหารเลขหมายโทรคมนาคมเว้นแต่ ในกรณีที่มีเลขหมายขาดแคลนหรือในกรณีกลุ่มมีเลขหมายโทรคมนาคมที่เป็นเลขหมายสวยกทช.อาจกำหนดหลักเกณฑ์และวิธีการพิเศษเป็นรายกรณีสำหรับการจัดสรรเลขหมายโทรคมนาคมดังกล่าวก็ได้กรณีเลขหมายโทรคมนาคมมาตรฐานขาดแคลนหรือถือเป็นกลุ่มเลขหมายสวยกทช. จะประกาศกำหนดเป็นคราว ๆ ตามความเหมาะสมส่วนที่ ๕สิทธิและหน้าที่ของผู้รับการจัดสรรเลขหมายโทรคมนาคม ข้อ๓๕เมื่อได้รับการจัดสรรเลขหมายโทรคมนาคมมาตรฐานแล้วผู้รับการจัดสรรมีสิทธินำเลขหมายโทรคมนาคมมาตรฐานออกให้บริการโทรคมนาคมได้ตามขอบเขตที่ได้รับอนุญาตจากกทช.โดยผู้รับการจัดสรรมีหน้าที่ต้องแจ้งเป็นหนังสือแก่ผู้รับใบอนุญาตรายอื่นให้ทราบถึงเลขหมายโทรคมนาคมมาตรฐานที่ได้รับการจัดสรรเพื่อให้ผู้รับใบอนุญาตรายอื่นดำเนินการให้เลขหมายโทรคมนาคมมาตรฐานสามารถติดต่อกันได้ในทุกโครงข่ายโทรคมนาคมทั้งนี้ให้ระบุวันและเวลาในการใช้งานระหว่างโครงข่ายโทรคมนาคมด้วยแต่ระยะเวลาดังกล่าวต้องสมเหตุสมผลผู้รับใบอนุญาตรายอื่นที่ได้รับแจ้งตามวรรคหนึ่งมีหน้าที่ต้องดำเนินการให้เลขหมายโทรคมนาคมมาตรฐานของผู้รับใบอนุญาตที่ได้รับการจัดสรรเลขหมายโทรคมนาคมมาตรฐานสามารถติดต่อกันได้ในทุกโครงข่ายภายในสามสิบวันการปฏิเสธหรือการไม่ดำเนินการตามวรรคสองของผู้รับใบอนุญาตรายอื่นโดยไม่มีเหตุผลอันสมควรให้ถือว่าเป็นการปฏิเสธมิให้ผู้ใช้โครงข่ายโทรคมนาคมสามารถติดต่อถึงกันได้และเป็นการปฏิเสธการใช้หรือการเชื่อมต่อโครงข่ายโทรคมนาคมตามประกาศว่าด้วยการใช้และเชื่อมต่อโครงข่ายโทรคมนาคมข้อ๓๖ผู้รับการจัดสรรเลขหมายโทรคมนาคมมาตรฐานมีหน้าที่ดังต่อไปนี้(๑) ผู้รับการจัดสรรต้องปฏิบัติตามแผนเลขหมายโทรคมนาคมรวมทั้งหลักเกณฑ์และวิธีการเกี่ยวกับการจัดสรรและการใช้เลขหมายโทรคมนาคมอย่างเคร่งครัด(๒) ผู้รับการจัดสรรต้องนำเลขหมายโทรคมนาคมมาตรฐานเฉพาะที่ได้รับอนุญาตจากกทช. ออกให้บริการเท่านั้นและต้องนำไปใช้ให้ตรงตามวัตถุประสงค์และแผนงานต่าง ๆที่ยื่นไว้และได้รับความเห็นชอบจาก กทช.(๓) ผู้รับการจัดสรรต้องชำระค่าธรรมเนียมเลขหมายโทรคมนาคมมาตรฐานให้แก่สำนักงาน(๔)ผู้รับการจัดสรรมีหน้าที่ต้องรายงานสถานะเลขหมายโทรคมนาคมมาตรฐานที่ได้รับการจัดสรรและรายงานข้อมูลพฤติกรรมการใช้เลขหมายของผู้บริโภคต่อกทช. ตามรูปแบบ หลักเกณฑ์และวิธีการที่ กทช. กำหนด(๕) ผู้รับการจัดสรรต้องบริหารทรัพยากรเลขหมายโทรคมนาคมมาตรฐานอย่างมีประสิทธิภาพเหมาะสมและสอดคล้องกับวัตถุประสงค์การขอใช้เลขหมายในกิจการโทรคมนาคมในกรณีที่เลขหมายโทรคมนาคมมาตรฐานที่ได้รับการจัดสรรไม่ได้ใช้ตามแผนงานการใช้เลขหมายหรือตามหลักเกณฑ์และเงื่อนไขที่ กทช. กำหนด ผู้รับการจัดสรรมีหน้าที่จะต้องแก้ไขให้ถูกต้องตามที่กทช. แจ้ง หากไม่ดำเนินการตามที่ กทช. ระบุไว้ กทช.จะมีคำสั่งให้ผู้รับการจัดสรรคืนเลขหมายโทรคมนาคมมาตรฐานที่เกี่ยวข้องในระยะเวลาที่กทช. กำหนด(๖) ผู้รับการจัดสรรต้องจัดทำแผนการบริหารหรือใช้เลขหมายโทรคมนาคมโดยไม่เลือกปฏิบัติหรือมีลักษณะเป็นการจำกัดการแข่งขันโดยเสรีอย่างเป็นธรรมรวมทั้งไม่ใช้ไปในลักษณะที่แทรกแซงหรือก่อให้เกิดความเสียหายต่อการให้บริการโทรคมนาคมอื่น(๗)ผู้รับการจัดสรรต้องไม่แก้ไขเปลี่ยนแปลงเลขหมายโทรคมนาคมมาตรฐานที่ได้รับการจัดสรรโดยไม่ได้รับอนุญาตจากกทช. ก่อน(๘)ผู้รับการจัดสรรมีหน้าที่บริหารหรือใช้เลขหมายโทรคมนาคมมาตรฐานเพื่อสนับสนุนมาตรการของกทช. ในกรณีที่มีเหตุฉุกเฉินหรือมีความจำเป็นเพื่อรักษาความสงบเรียบร้อยของประชาชนความมั่นคงของประเทศ หรือเสถียรภาพทางเศรษฐกิจ หรือเพื่อประโยชน์สาธารณะ(๙) ผู้รับการจัดสรรมีหน้าที่ให้ข้อมูลผู้ใช้เลขหมายโทรคมนาคมมาตรฐานแก่บุคคลที่ขอนำไปจัดทำรายนามผู้ใช้บริการตามหลักเกณฑ์และวิธีการที่กทช. กำหนด โดยคิดค่าใช้จ่ายได้เฉพาะค่าใช้จ่ายในการจัดข้อมูลให้เท่านั้น(๑๐) ผู้รับการจัดสรรมีหน้าที่กำหนดวิธีปฏิบัติเพื่อปกป้องและคุ้มครองผู้ใช้บริการเกี่ยวกับข้อมูลส่วนบุคคลสิทธิในความเป็นส่วนตัวและเสรีภาพในการสื่อสารถึงกันโดยทางโทรคมนาคมที่สอดคล้องกับหลักเกณฑ์หรือมาตรการใดๆ ที่ กทช. กำหนด(๑๑)ผู้รับการจัดสรรต้องให้บริการโทรคมนาคมและเลขหมายโทรคมนาคมมาตรฐานแก่ผู้ใช้บริการโทรคมนาคมโดยไม่เลือกปฏิบัติหรือเอาเปรียบผู้บริโภคข้อ๓๗ผู้รับการจัดสรรเลขหมายโทรคมนาคมสำหรับบริการโทรศัพท์เคลื่อนที่ต้องใช้เลขหมายโทรคมนาคมสำหรับบริการโทรศัพท์เคลื่อนที่เรียงตามลำดับหมายเลขและเรียงตามกลุ่มที่ได้รับการจัดสรรมิให้เว้นว่างเป็นบางกลุ่มซึ่งเกิดความสูญเปล่าในการใช้เลขหมายเว้นแต่กรณีที่ไม่อาจกระทำได้ในทางเทคนิคหรือกรณีที่นำเลขหมายโทรคมนาคมซึ่งยกเลิกการใช้แล้วมากำหนดใช้ใหม่ผู้รับการจัดสรรต้องนำเลขหมายโทรคมนาคมมาตรฐานสำหรับบริการโทรศัพท์เคลื่อนที่ซึ่งได้ยุติการใช้กลับมาให้บริการใหม่(Reuse) ทั้งนี้ การนำเลขหมายโทรคมนาคมดังกล่าวกลับมาใช้ใหม่ต้องไม่ก่อนระยะเวลาหนึ่งร้อยแปดสิบวันนับจากวันที่ยุติการใช้ของผู้ใช้บริการหรือตามหลักเกณฑ์และวิธีการที่กทช. กำหนดข้อ๓๘ผู้ประกอบกิจการโทรคมนาคมที่ให้บริการโทรศัพท์เคลื่อนที่ในลักษณะที่เรียกเก็บเงินล่วงหน้า(ซิมการ์ด)มีหน้าที่จัดเก็บข้อมูลและรายละเอียดเกี่ยวกับผู้ใช้บริการตามหลักเกณฑ์และวิธีการที่ กทช. กำหนด ทั้งนี้ข้อมูลและรายละเอียดเกี่ยวกับผู้ใช้บริการอย่างน้อยต้องประกอบด้วย(๑) ชื่อและที่อยู่ของผู้ใช้บริการพร้อมสำเนาบัตรประจำตัวหรือเอกสารประจำตัวอื่นใดที่ใช้แทนได้ที่ออกโดยราชการสำหรับกรณีที่ผู้ใช้บริการเป็นบุคคลต่างด้าว ให้ใช้สำเนาหนังสือเดินทางแทนโดยอนุโลม(๒) วันและเวลาที่เริ่มใช้บริการและยุติการใช้เลขหมายโทรคมนาคม(๓) เลขหมายโทรคมนาคมที่ใช้บริการ(๔) ชื่อและสถานที่ตั้งของผู้จัดจำหน่าย จ่ายแจก หรือกระจายเลขหมายโทรคมนาคมการคุ้มครองข้อมูลส่วนบุคคลและสิทธิในความเป็นส่วนตัวของผู้ใช้บริการตามวรรคหนึ่งต้องเป็นไปตามกฎหมายว่าด้วยการนั้นและตามหลักเกณฑ์และวิธีการที่ กทช. กำหนดส่วนที่ ๖การกำกับดูแลการบริหารและการใช้เลขหมายโทรคมนาคมมาตรฐานข้อ๓๙ ผู้รับการจัดสรรต้องจัดส่งรายงานสถานะเลขหมายโทรคมนาคมมาตรฐานที่ได้รับการจัดสรรแก่กทช. ทุกสามเดือน โดยรายงานต้องมีรายละเอียดอย่างน้อย ดังต่อไปนี้(๑) เลขหมายที่ได้รับการจัดสรรทั้งหมด(๒) เลขหมายที่มีผู้ใช้อยู่จริงในปัจจุบัน ณ วันรายงาน(๓) เลขหมายที่ยุติการใช้และถูกห้ามนำออกใช้เป็นเวลาหนึ่งร้อยแปดสิบวัน(๔) เลขหมายที่กำหนดลงในบัตรประจำตัวผู้ใช้บริการโทรศัพท์เคลื่อนที่(ซิมการ์ด) แล้วและยังไม่ได้ใช้บริการ(๕) เลขหมายที่ว่างและยังมิได้ดำเนินการตาม (๓) และ (๔)(๖) เลขหมายสำรอง(๗) ข้อมูลอื่นใดที่ กทช. จะกำหนดและประกาศให้ทราบล่วงหน้าข้อ๔๐ให้ผู้รับการจัดสรรจัดทำรายงานการวิเคราะห์ข้อมูลพฤติกรรมการใช้เลขหมายโทรคมนาคมที่ได้รับการจัดสรรแก่กทช.ทุกสามเดือนในลักษณะของรายงานสรุปผลของการวิเคราะห์โดยแจกแจงตามประเภทของผู้ใช้บริการตามประเภทบริการและตามแผนการส่งเสริมการตลาดในกรณีเห็นสมควรกทช.อาจกำหนดให้ผู้รับการจัดสรรจัดทำและส่งข้อมูลเกี่ยวกับพฤติกรรมการใช้เลขหมายโทรคมนาคมเพิ่มเติมหรือเป็นการเฉพาะก็ได้ข้อ๔๑ หลังจากได้รับรายงานตามข้อ ๓๙ให้สำนักบริหารและจัดการเลขหมายโทรคมนาคมจัดทำรายงานการใช้ประโยชน์และความขาดแคลนเลขหมายโทรคมนาคมมาตรฐาน(Utilization and Scarcity Report) เป็นหนังสือเสนอต่อ กทช.ภายในสามสิบวันนับตั้งแต่วันได้รับรายงานจากผู้ขอรับการจัดสรร ทั้งนี้ให้คณะกรรมการเลขหมายโทรคมนาคมเป็นผู้กลั่นกรองงานก่อนนำเสนอต่อ กทช.ข้อ๔๒ บทวิเคราะห์ ข้อมูลรายงานหรือเอกสารใดที่ได้ตามประกาศฉบับนี้ ให้เป็นเอกสารที่เปิดเผยได้ตามระเบียบกทช. ว่าด้วยมาตรการเปิดเผยข้อมูลสารสนเทศ พ.ศ. ๒๕๔๘ข้อ๔๓สำนักงานต้องจัดให้มีระบบฐานข้อมูลและข้อมูลเลขหมายโทรคมนาคมตามแผนเลขหมายโทรคมนาคมรวมทั้งระบบการบริหารและจัดการฐานข้อมูลดังกล่าว ที่มีประสิทธิภาพเพื่อจัดสรรกำกับดูแล และตรวจสอบการใช้เลขหมายโทรคมนาคมให้คุ้มค่า และมีประสิทธิภาพ ทั้งนี้ข้อมูล บทวิเคราะห์ข้อมูล วิธีการตัดสินใจของ กทช. จะต้องเปิดเผย และโปร่งใสข้อ๔๔ผู้ได้รับการจัดสรรเลขหมายโทรคมนาคมจะมีหน้าที่บริหารและจัดการฐานข้อมูลเลขหมายโทรคมนาคมของตนตามหลักเกณฑ์และวิธีการที่กทช. กำหนด เพื่อประโยชน์ในการใช้เลขหมายโทรคมนาคมให้คุ้มค่าและมีประสิทธิภาพโดยให้จัดเลขหมายโทรคมนาคมดังกล่าวให้มีระบบและระเบียบที่สามารถตรวจสอบได้โดยสำนักงานทุกเวลาทั้งนี้ ผู้ได้รับการจัดสรรเลขหมายโทรคมนาคมมีหน้าที่ต้องเปิดเผยและรับรองความถูกต้องของข้อมูลดังกล่าวทั้งนี้สำนักบริหารและจัดการเลขหมายโทรคมนาคมและผู้ได้รับการจัดสรรเลขหมายโทรคมนาคมจะต้องร่วมกันเสนอมาตรการและวิธีการดำเนินการตามวรรคหนึ่งให้กทช. พิจารณาให้ความเห็นชอบภายในเก้าสิบวันนับตั้งแต่วันที่ประกาศฉบับนี้มีผลใช้บังคับข้อ๔๕เพื่อให้การตรวจสอบการใช้เลขหมายโทรคมนาคมเป็นไปอย่างมีวินัยและมีประสิทธิภาพและประสิทธิผลให้เจ้าหน้าที่ของหน่วยงานตรวจสอบการบริหารจัดการ และการใช้เลขหมายโทรคมนาคมซึ่งจะจัดตั้งขึ้นเป็นพนักงานเจ้าหน้าที่ตามพระราชบัญญัติการประกอบกิจการโทรคมนาคมพ.ศ. ๒๕๔๔ โดยมีอำนาจตามหมวด ๘ แห่งพระราชบัญญัติการประกอบกิจการโทรคมนาคม พ.ศ.๒๕๔๔เฉพาะในส่วนที่เกี่ยวกับการตรวจสอบการบริหารและการใช้เลขหมายโทรคมนาคมของผู้รับการจัดสรรและทำหน้าที่เป็นผู้ตรวจสอบภายในของสำนักงานในเรื่องที่เกี่ยวกับการบริหารและการใช้เลขหมายโทรคมนาคมของสำนักงานด้วยหมวด ๕เลขหมายโทรคมนาคมพิเศษ ส่วนที่ ๑เลขหมายโทรคมนาคมพิเศษสำหรับเลขหมายนำกลุ่มหรือเลขหมายสั้น (short code) ๑. หลักเกณฑ์การจัดสรร ข้อ๔๖ผู้มีสิทธิขอรับการจัดสรรเลขหมายโทรคมนาคมพิเศษ ได้แก่ หน่วยงานของรัฐผู้ประกอบการเชิงพาณิชย์ผู้ได้รับใบอนุญาตประกอบกิจการโทรคมนาคม ผู้ประกอบกิจการโทรคมนาคมนิติบุคคลที่จัดตั้งขึ้นโดยไม่แสวงหากำไรทางธุรกิจข้อ๔๗ ในกรณีที่เห็นสมควร กทช.อาจกำหนดหลักเกณฑ์ เงื่อนไขหรือวิธีการสำหรับการจัดสรรเลขหมายโทรคมนาคมพิเศษเป็นกรณีพิเศษ เช่น การประมูลการทำข้อเสนอแข่งขันหรือวิธีอื่น เป็นต้น โดยต้องคำนึงถึงมูลค่าทางเศรษฐศาสตร์ความคุ้มค่า และความขาดแคลนของทรัพยากรข้อ๔๘ กทช.อาจพิจารณาจัดสรรเลขหมายโทรคมนาคมพิเศษตามลำดับความสำคัญดังต่อไปนี้(๑) เพื่อกิจการบรรเทาสาธารณภัย สาธารณประโยชน์ และหน่วยรับแจ้งเหตุฉุกเฉินของสถานพยาบาลต่างๆ เป็นต้น(๒) เพื่อประโยชน์ด้านความมั่นคงของชาติ ในกิจการทหาร ตำรวจ และพลเรือน(๓) เพื่อให้บริการประชาชนในกรณีเร่งด่วน หรือเหตุฉุกเฉินเฉพาะกิจโดยให้เจ้าสังกัดส่วนราชการระดับกระทรวง ทบวง กรม หรือเทียบเท่า ที่มีหน้าที่รับผิดชอบเป็นผู้ยื่นขอรับการจัดสรร(๔) เพื่อใช้ในการส่งเสริมการปกครองส่วนท้องถิ่น(๕) เพื่อบริการสำหรับสถานศึกษา ศาสนสถาน ศูนย์บริการชุมชนและหน่วยงานที่ให้ความช่วยเหลือแก่สังคมหรือเพื่อประโยชน์สาธารณะซึ่งมีความจำเป็นต้องใช้เลขหมายโทรคมนาคมพิเศษ ในการให้บริการประชาชน(๖) เพื่อใช้ประโยชน์ในเชิงพาณิชย์โดยอำนวยความสะดวกและให้บริการแก่ประชาชนข้อ๔๙ ภายใต้แผนเลขหมายโทรคมนาคม ให้กทช. กำหนดหลักเกณฑ์การใช้เลขหมายโทรคมนาคมพิเศษ ดังต่อไปนี้(๑) เลขหมายปฐมภูมิ หมายถึง เลขหมายโทรคมนาคมพิเศษ ที่ให้หน่วยงานภาครัฐหรือผู้ประกอบการที่มีความประสงค์ขอรับการจัดสรรเลขหมายโทรคมนาคมพิเศษนำไปใช้เพื่อกิจการของตนไม่ว่าจะใช้งานในเชิงพาณิชย์หรือไม่ก็ตามให้ยื่นขอรับการจัดสรรจาก กทช. โดยตรงภายใต้หลักเกณฑ์และวิธีการตามประกาศฉบับนี้(๒) เลขหมายทุติยภูมิ หมายถึง เลขหมายโทรคมนาคมพิเศษที่ กทช.จัดสรรให้แก่ผู้รับใบอนุญาตหรือผู้ประกอบกิจการโทรคมนาคมเพื่อนำเลขหมายที่ได้รับการจัดสรรไปดำเนินธุรกิจเชิงพาณิชย์หรือให้บริการโทรคมนาคมสาธารณะแก่บุคคลอื่นผ่านโครงข่ายโทรคมนาคมของตนในอัตราค่าบริการที่ได้รับการอนุมัติจากกทช. ล่วงหน้า เช่น เลขหมายโทรคมนาคมพิเศษที่ใช้นำกลุ่มหรือเลขหมายโทรคมนาคมซึ่งจัดเป็นชุดให้แก่ผู้ประกอบกิจการโทรคมนาคมในการจัดสรรเลขหมายโทรคมนาคมพิเศษกทช. อาจกำหนดมาตรการหรือเงื่อนไขอื่นเพิ่มเติม ก็ได้เพื่อสาธารณประโยชน์เพื่อประโยชน์ในการกำกับดูแล หรือเพื่อคุ้มครองผู้ใช้บริการข้อ๕๐ในการจัดสรรเลขหมายโทรคมนาคมพิเศษจะต้องดำเนินการจัดสรรเลขหมายโทรคมนาคมพิเศษตามที่กำหนดไว้ในแผนเลขหมายโทรคมนาคมโดยมีหลักเกณฑ์ในการพิจารณาจัดสรรเลขหมายโทรคมนาคมพิเศษ ดังต่อไปนี้(๑)การจัดสรรเลขหมายโทรคมนาคมพิเศษจะจัดเลขหมายโทรคมนาคมพิเศษในกลุ่มภารกิจและวัตถุประสงค์ที่สอดคล้องตามแผนเลขหมายโทรคมนาคม(๒) ในการจัดสรรเลขหมายโทรคมนาคมพิเศษ กทช.อาจจัดสรรแบบเรียงลำดับก่อนหลังหรืออาจจะกำหนดเงื่อนไขอื่นใดเป็นพิเศษ เช่นการประมูล การทำข้อเสนอแข่งขัน เป็นต้น(๓) ระยะเวลาการอนุญาตให้ใช้เลขหมายโทรคมนาคมพิเศษมีกำหนดคราวละหนึ่งปีซึ่งกทช. จะพิจารณาต่ออายุการอนุญาตให้ใช้เลขหมายโทรคมนาคมพิเศษโดยอัตโนมัติในกรณีที่ไม่กระทำความผิดเงื่อนไข กฎระเบียบ หรือข้อบังคับหลังจากได้รับคำขอต่ออายุพร้อมชำระค่าธรรมเนียมครบถ้วนแล้ว ทั้งนี้ให้ผู้รับการจัดสรรเลขหมายโทรคมนาคมพิเศษ ยื่นคำขอต่ออายุโดยมีหลักฐานแสดงถึงสภาพการใช้งานคงอยู่จากผู้ให้บริการเลขหมายโทรคมนาคมพิเศษ(๔)ในกรณีที่เลขหมายโทรคมนาคมพิเศษที่ได้รับการจัดสรรไม่ได้ใช้ประโยชน์เกินกว่าสามเดือนผู้ได้รับการจัดสรรหรือได้รับอนุมัติให้ใช้เลขหมายโทรคมนาคมพิเศษดังกล่าวจะต้องคืนเลขหมายโทรคมนาคมพิเศษที่ไม่ได้ใช้ประโยชน์ให้แก่กทช. ทันทีข้อ๕๑การยื่นขอรับการจัดสรรเลขหมายโทรคมนาคมพิเศษมีขั้นตอน ดังต่อไปนี้(๑)ให้ผู้ขอรับการจัดสรรยื่นคำขอโดยทำเป็นหนังสือชี้แจงถึงความจำเป็นและเหตุผลในการขอรับการจัดสรรเลขหมายโทรคมนาคมพิเศษพร้อมทั้งส่งรายละเอียดข้อเสนอเพื่อประกอบการพิจารณาตามที่กำหนดไว้ในข้อ ๕๒ และข้อ๕๓ แล้วแต่กรณี(๒) ในกรณีที่ กทช.ต้องการข้อมูลหรือรายละเอียดเพิ่มเติมเพื่อประกอบการพิจารณาผู้ขอรับการจัดสรรจะต้องส่งข้อมูลและรายละเอียดเพิ่มเติมตามที่กทช. กำหนด(๓) กทช. จะพิจารณาผลการจัดสรรเลขหมายโทรคมนาคมพิเศษภายในสี่สิบห้าวันหลังจากได้รับคำขอรับการจัดสรรเลขหมายโทรคมนาคมพิเศษพร้อมทั้งได้รับข้อมูลและรายละเอียดประกอบการพิจารณาครบถ้วนแล้วข้อ๕๒ผู้ขอรับการจัดสรรเลขหมายโทรคมนาคมพิเศษที่เป็นหน่วยงานราชการหรือเป็นการใช้เพื่อประโยชน์สาธารณะให้นำเสนอข้อมูลโดยละเอียดและชัดเจน ดังต่อไปนี้(๑) ข้อมูลรายละเอียดของผู้ขอรับการจัดสรร(๒) เหตุผลและความจำเป็นของการขอรับการจัดสรรเลขหมายโทรคมนาคมพิเศษ(๓) ภารกิจและแผนงานของการใช้เลขหมายโทรคมนาคมพิเศษ(๔) ระยะเวลาการใช้เลขหมายโทรคมนาคมพิเศษข้อ๕๓ ผู้ขอรับการจัดสรรเลขหมายโทรคมนาคมพิเศษที่เป็นผู้ประกอบการเชิงพาณิชย์หรือผู้ขอรับการจัดสรรที่ประสงค์จะนำเลขหมายโทรคมนาคมพิเศษไปใช้ในเชิงพาณิชย์หรือที่อาจค้าหากำไรได้ต้องนำเสนอข้อมูลโดยละเอียดและชัดเจน ดังต่อไปนี้(๑) ผู้ขอรับการจัดสรรเลขหมายโทรคมนาคมพิเศษจะต้องแสดงเอกสารหลักฐานรับรองสภาพนิติบุคคลซึ่งจัดตั้งขึ้นตามกฎหมายไทยหรือได้รับการรับรองสภาพนิติบุคคลตามกฎหมายไทยรวมทั้งรายละเอียดเกี่ยวกับข้อมูลนิติบุคคล(Corporate Profile) ดังต่อไปนี้(ก) รายละเอียดเกี่ยวกับบริษัทย่อยผู้ขอรับการจัดสรรต้องแจกแจงรายละเอียดบริษัทย่อยที่เคยได้รับการจัดสรรเลขหมายโทรคมนาคมพิเศษหรือกำลังดำเนินการขอรับการจัดสรรเลขหมายโทรคมนาคมพิเศษหรือทำธุรกิจเกี่ยวเนื่องกับบริษัทผู้ขอรับการจัดสรรในกรณีที่บริษัทที่ผู้ขอรับการจัดสรร ถือหุ้นในบริษัทย่อยดังกล่าวไม่ว่าทางตรงหรือทางอ้อมเกินกว่าร้อยละห้าสิบของทุนชำระแล้วของบริษัท นั้น(ข) รายละเอียดเกี่ยวกับผู้ถือหุ้นรายใหญ่และผู้ถือหุ้นไขว้ผู้ขอรับการจัดสรรต้องแจกแจงโครงสร้างการถือหุ้นซึ่งรวมทั้งผู้ถือหุ้นรายเล็กที่ถือหุ้นระหว่างร้อยละห้าถึงร้อยละสิบ ผู้ถือหุ้นรายใหญ่และโครงสร้างธุรกิจที่ผู้ถือหุ้นทำเฉพาะเท่าที่เกี่ยวเนื่องกับบริการโทรคมนาคมรวมถึงโครงสร้างการถือหุ้นไขว้ถ้าทำได้ผู้ถือหุ้นรายใหญ่ หมายถึงผู้ถือหุ้นไม่ว่าโดยทางตรงหรือทางอ้อมในบริษัทที่ขอรับการจัดสรรเลขหมายโทรคมนาคมพิเศษรวมกันเกินกว่าร้อยละสิบของทุนชำระแล้วของบริษัทที่ขอรับการจัดสรรเลขหมายโทรคมนาคมพิเศษการถือหุ้นดังกล่าวให้นับรวมถึงหุ้นที่ถือโดยผู้ที่เกี่ยวข้องด้วยการถือหุ้นไขว้ หมายความว่า การที่บริษัทห้างหุ้นส่วน หรือนิติบุคคลอื่นใดตั้งแต่สองรายขึ้นไปถือหุ้นซึ่งกันและกันโดยมีวัตถุประสงค์เพื่อการเกาะกลุ่มทางธุรกิจหรือเพื่อการสร้างโครงสร้างของกลุ่มบริษัทห้างหุ้นส่วน หรือนิติบุคคลนั้น โดยเฉพาะโครงสร้างในลักษณะของบริษัทโฮลดิ้งหรือการทำธุรกรรมแบบเครือข่ายที่มีบริษัท ห้างหุ้นส่วนหรือนิติบุคคลหนึ่งทำหน้าที่ควบคุมนโยบายการบริหาร การเงิน การจัดการจนยากแก่การตรวจสอบการเป็นเจ้าของหรือความสัมพันธ์ระหว่างบริษัทย่อย(ค) รายละเอียดเกี่ยวกับผู้เกี่ยวข้องผู้ขอรับการจัดสรรต้องแจกแจงความเกี่ยวข้องกับบุคคลอื่นในฐานะการเงินกล่าวคือ บุคคลหรือนิติบุคคลที่มีความสัมพันธ์กันดังต่อไปนี้๑.ห้างหุ้นส่วนสามัญหรือห้างหุ้นส่วนสามัญนิติบุคคลที่บริษัทที่ขอรับการจัดสรรเป็นหุ้นส่วน๒.ห้างหุ้นส่วนจำกัดที่บริษัทที่ขอรับการจัดสรรเลขหมายโทรคมนาคมพิเศษเป็นหุ้นส่วนจำพวกไม่จำกัดความรับผิดหรือเป็นหุ้นส่วนจำพวกจำกัดความรับผิดที่มีหุ้นรวมกันเกินร้อยละสามสิบของหุ้นทั้งหมดของห้างหุ้นส่วนจำกัด๓.บริษัทจำกัดหรือบริษัทมหาชนจำกัดที่บริษัทที่ขอรับการจัดสรรเลขหมายโทรคมนาคมพิเศษหรือห้างหุ้นส่วนตาม ๑. หรือ ๒.ถือหุ้นรวมกันเกินร้อยละสามสิบของจำนวนหุ้นที่จำหน่ายได้แล้วทั้งหมดของบริษัทนั้นหรือ๔.บริษัทจำกัดหรือบริษัทมหาชนจำกัดที่บริษัทที่ขอรับการจัดสรรเลขหมายโทรคมนาคมพิเศษหรือห้างหุ้นส่วนตาม ๑. หรือ ๒. หรือบริษัทตาม ๓.ถือหุ้นรวมกันเกินกว่าร้อยละสามสิบของจำนวนหุ้นที่จำหน่ายได้แล้วทั้งหมดของบริษัทนั้น๕.นิติบุคคลที่บริษัทที่ขอรับการจัดสรรเลขหมายโทรคมนาคมพิเศษสามารถมีอำนาจในการจัดการในฐานะเป็นผู้แทนของนิติบุคคลนั้น(ง) รายละเอียดเกี่ยวกับบุคคลที่เกี่ยวโยงกันผู้ขอรับจัดสรรต้องแสดงรายชื่อและรายละเอียดของบุคคลที่เกี่ยวโยงกันกล่าวคือ๑.ผู้บริหารและผู้บริหารที่เกี่ยวพันทางเครือญาติกับผู้ถือหุ้นรายใหญ่ผู้ถือหุ้นรายใหญ่ ผู้มีอำนาจควบคุมหรือกำกับดูแลกิจการของบริษัท หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัทที่ขอรับการจัดสรรเลขหมายโทรคมนาคมพิเศษหรือบริษัทย่อยรวมทั้งผู้ที่เกี่ยวข้องและญาติสนิทของบุคคลดังกล่าว๒.นิติบุคคลใด ๆ ที่มีผู้ถือหุ้นรายใหญ่หรือผู้มีอำนาจควบคุมเป็นบุคคลดังต่อไปนี้ของบริษัทที่ขอรับการจัดสรรเลขหมายโทรคมนาคมพิเศษหรือบริษัทย่อย๒.๑ ผู้บริหาร๒.๒ ผู้ถือหุ้นรายใหญ่๒.๓ ผู้มีอำนาจควบคุม กำกับดูแลหรือเป็นผู้กระทำการแทน๒.๔บุคคลที่จะได้รับการเสนอให้เป็นผู้บริหารหรือผู้มีอำนาจควบคุมกำกับดูแลหรือเป็นผู้กระทำการแทน๒.๕ ผู้ที่เกี่ยวข้องและญาติสนิทของบุคคลตาม ๒.๑ ถึง๒.๔๓.บุคคลใด ๆที่โดยพฤติการณ์บ่งชี้ได้ว่าเป็นผู้ทำการแทนหรืออยู่ภายใต้อิทธิพลของบุคคลตาม ๑.ถึง ๒. ต่อการตัดสินใจ การกำหนดนโยบาย การจัดการ หรือการดำเนินงานอย่างมีนัยสำคัญหรือบุคคลอื่นที่มีพฤติการณ์ทำนองเดียวกัน เช่น ที่ปรึกษา ผู้ประสานงานหรือตัวแทนเชิด(๒)ผู้ขอรับการจัดสรรจะต้องแสดงวัตถุประสงค์ของการใช้เลขหมายโทรคมนาคมพิเศษอย่างละเอียดเพียงพอแก่การพิจารณาของกทช.(๓)ผู้ขอรับการจัดสรรจะต้องแสดงฐานะและผลดำเนินการด้านการเงินของผู้ขอรับการจัดสรร(๔) ผู้ขอรับการจัดสรรต้องทำข้อเสนอและแผนงานเพื่อแสดงให้เห็นถึงความจำเป็นหรือแผนทางธุรกิจที่จะนำมาใช้กับเลขหมายโทรคมนาคมพิเศษรวมทั้งประมาณการรายได้เพิ่มหรือผลกระทบทางบวกของเลขหมายโทรคมนาคมพิเศษ(๕) ผู้ขอรับการจัดสรรจะต้องแสดงสถานที่ติดตั้งเลขหมายโทรคมนาคมพิเศษ(๖) ผู้ขอรับการจัดสรรจะต้องแสดงพื้นที่ให้บริการเลขหมายโทรคมนาคมพิเศษข้อ๕๔ในการขอต่ออายุการใช้เลขหมายโทรคมนาคมพิเศษให้ผู้ขอต่ออายุยื่นคำขอโดยทำเป็นหนังสือชี้แจงถึงความจำเป็นและเหตุผลในการขอรับการจัดสรรเลขหมายโทรคมนาคมพิเศษพร้อมทั้งส่งรายละเอียดข้อเสนอแก่กทช. เพื่อประกอบการพิจารณาตามที่กำหนดไว้ในข้อ ๕๒ และข้อ ๕๓ แล้วแต่กรณีให้นำหลักเกณฑ์และวิธีการพิจารณาจัดสรรเลขหมายโทรคมนาคมพิเศษในหมวดนี้และค่าธรรมเนียมเลขหมายโทรคมนาคมในหมวด๗ มาใช้บังคับโดยอนุโลมกับการต่ออายุเลขหมายโทรคมนาคมพิเศษข้อ๕๕ ให้คณะกรรมการเลขหมายโทรคมนาคมทำหน้าที่กลั่นกรองงานและนำเสนอข้อแนะนำเกี่ยวกับการพิจารณาจัดสรรเลขหมายโทรคมนาคมพิเศษตามหมวด๕ และกำหนดเลขหมายโทรคมนาคมพิเศษที่จะจัดสรรให้แก่ผู้ขอรับการจัดสรรเพื่อให้การดำเนินการของคณะกรรมการเลขหมายโทรคมนาคมเป็นไปด้วยความมีประสิทธิภาพให้คณะกรรมการเลขหมายโทรคมนาคมมีอำนาจสั่งการสำนักบริหารและจัดการเลขหมายโทรคมนาคมให้ดำเนินการตรวจสอบข้อเท็จจริงเรียกข้อมูลหรือหลักฐานเพิ่มเติมจากผู้ขอรับการจัดสรรจัดทำการวิเคราะห์เพิ่มเติมหรือดำเนินการอื่นใดที่จำเป็นสำหรับการพิจารณาจัดสรรเลขหมายโทรคมนาคมพิเศษก็ได้ทั้งนี้ การสั่งการดังกล่าวให้ทำเป็นหนังสือและจัดส่งสำเนาแก่ กทช. ด้วยทุกครั้ง๒.สิทธิและหน้าที่ของผู้รับการจัดสรรเลขหมายโทรคมนาคมพิเศษข้อ๕๖หน้าที่ของผู้รับการจัดสรรเลขหมายโทรคมนาคมพิเศษมีดังนี้(๑) ผู้รับการจัดสรรอาจตกลงอัตราค่าเช่าวงจรโทรคมนาคมหรือค่าใช้บริการกับผู้ให้บริการเลขหมายโทรคมนาคมพิเศษทั้งนี้ สัญญาการให้บริการ เงื่อนไขรวมทั้งอัตราค่าเช่าวงจรหรือค่าใช้บริการดังกล่าวจะต้องได้รับการอนุมัติจาก กทช.ก่อน การคิดอัตราค่าเช่าวงจรโทรคมนาคมหรือค่าใช้บริการจะต้องเป็นไปอย่างสมเหตุสมผลและเป็นธรรมต่อผู้ขอรับการจัดสรรกับผู้ให้บริการเลขหมายโทรคมนาคมพิเศษและต้องให้มีความเท่าเทียมกันในระหว่างผู้ขอเช่าวงจรโทรคมนาคมหรือผู้ขอใช้บริการทุกรายและจะต้องตกลงกับผู้ให้บริการเลขหมายโทรคมนาคมพิเศษให้ได้ภายในสามสิบวันนับแต่วันที่ได้รับการจัดสรรเลขหมายโทรคมนาคมพิเศษจากกทช. ในกรณีที่ไม่สามารถตกลงอัตราค่าเช่าวงจรโทรคมนาคม หรือค่าใช้บริการกันได้ให้ฝ่ายใดฝ่ายหนึ่งร้องต่อ กทช. เพื่อวินิจฉัยชี้ขาด ทั้งนี้ กทช.อาจประกาศหลักเกณฑ์และวิธีการเพื่อวินิจฉัยชี้ขาดได้(๒)ผู้รับการจัดสรรที่เป็นหน่วยงานของรัฐที่ได้รับการจัดสรรเลขหมายโทรคมนาคมพิเศษต้องให้ส่วนงานอื่นของหน่วยงานของรัฐสามารถใช้งานร่วมได้สำหรับวัตถุประสงค์เดียวกันเพื่อให้เกิดความประหยัดทรัพยากรเลขหมายโทรคมนาคมพิเศษ(๓)ผู้รับการจัดสรรต้องนำเลขหมายไปใช้ให้ตรงตามวัตถุประสงค์และแผนงานที่ได้รับอนุญาตจากกทช.(๔) ผู้รับการจัดสรรต้องชำระค่าธรรมเนียมเลขหมายโทรคมนาคมพิเศษให้แก่สำนักงานตามอัตราและระยะเวลาที่กทช. กำหนด(๕)ผู้รับการจัดสรรต้องเปิดใช้บริการเลขหมายที่ได้รับการจัดสรรภายในสิบห้าวันนับแต่วันที่ติดตั้งเลขหมายโทรคมนาคมพิเศษเรียบร้อยแล้ว(๖) ผู้รับการจัดสรรมีหน้าที่ต้องรายงานสถานะเลขหมายโทรคมนาคมพิเศษที่ได้รับการจัดสรรต่อกทช. ทุกปีข้อ๕๗สิทธิและหน้าที่ของผู้ให้บริการเลขหมายโทรคมนาคมพิเศษต่อผู้รับการจัดสรรมีดังนี้(๑)ผู้ให้บริการเลขหมายโทรคมนาคมพิเศษจะต้องอนุญาตให้ผู้รับการจัดสรรเช่าใช้วงจรโทรคมนาคมหรือใช้บริการโครงข่ายโทรคมนาคมตามหลักเกณฑ์และวิธีการที่ กทช.ประกาศกำหนดรวมทั้งจะต้องให้ข้อมูลที่เกี่ยวข้องและจำเป็นต่อการเช่าใช้วงจรโทรคมนาคมหรือการใช้บริการโครงข่ายโทรคมนาคมให้แก่กทช.รวมทั้งประกาศเงื่อนไขการเช่าใช้วงจรโทรคมนาคมหรือการใช้บริการโครงข่ายโทรคมนาคมให้แก่บุคคลที่สามทราบเป็นการทั่วไป(๒)ห้ามมิให้ผู้ให้บริการเลขหมายโทรคมนาคมพิเศษปฏิเสธการขอเช่าหรือใช้วงจรเลขหมายโทรคมนาคมพิเศษที่กทช. ได้จัดสรรแล้ว(๓)ผู้ให้บริการเลขหมายโทรคมนาคมพิเศษจะต้องดำเนินการติดตั้งเลขหมายโทรคมนาคมพิเศษให้แล้วเสร็จภายในระยะเวลาที่กทช. กำหนด ทั้งนี้ผู้ให้บริการเลขหมายโทรคมนาคมพิเศษมีสิทธิขอขยายเวลาในการดำเนินการติดตั้งเลขหมายโทรคมนาคมพิเศษได้โดยมีหนังสือชี้แจงเหตุผลต่อ กทช. ก่อนครบกำหนด(๔)ผู้ให้บริการเลขหมายโทรคมนาคมพิเศษมีหน้าที่ต้องแจ้งผู้ประกอบการรายอื่นทราบถึงเลขหมายโทรคมนาคมพิเศษที่ได้รับการจัดสรรเพื่อให้ความร่วมมือดำเนินการให้เลขหมายโทรคมนาคมพิเศษสามารถติดต่อได้ในทุกโครงข่าย(๕)ผู้ให้บริการเลขหมายโทรคมนาคมพิเศษต้องดำเนินการเพื่อให้เลขหมายโทรคมนาคมพิเศษที่ได้รับแจ้งการจัดสรรจากกทช. ให้สามารถติดต่อได้จากโครงข่ายของตนเอง(๖) ผู้ให้บริการเลขหมายโทรคมนาคมพิเศษต้องแจ้งวันที่เลขหมายโทรคมนาคมพิเศษได้เปิดให้บริการให้กทช. ทราบภายในเจ็ดวันหลังจากมีการเปิดให้บริการ(๗)ผู้ให้บริการเลขหมายโทรคมนาคมพิเศษมีหน้าที่ดำเนินการตรวจสอบรายละเอียดการเรียกใช้บริการเลขหมายโทรคมนาคมพิเศษตามที่กทช. ร้องขอส่วนที่ ๒เลขหมายโทรคมนาคมสำหรับบริการเรียกออกต่างประเทศ(International Access Number) ข้อ๕๘ กทช. จะใช้แผนเลขหมายโทรคมนาคมเป็นหลักในการพิจารณาจัดสรรเลขหมายโทรคมนาคมพิเศษสำหรับบริการโทรคมนาคมเรียกออกต่างประเทศโดยผู้ใช้บริการเอง (International Direct Dialling - IDD) มีหลักเกณฑ์ดังนี้(๑)ผู้ได้รับอนุญาตให้ดำเนินธุรกิจบริการโทรคมนาคมเรียกออกต่างประเทศโดยผู้ใช้บริการเอง(International Direct Dialling - IDD)สำหรับบริการโทรคมนาคมพื้นฐาน (บนบริการที่ใช้เสียงเป็นพื้นฐาน)ให้ได้รับการจัดสรรหมายเลขโทรคมนาคมพิเศษ จำนวนหนึ่งเลขหมาย(๒)ผู้ได้รับอนุญาตให้ดำเนินธุรกิจบริการโทรคมนาคมเรียกออกต่างประเทศโดยผู้ใช้บริการเอง(International Direct Dialling - IDD) ประเภทบริการโทรคมนาคมซึ่งนอกเหนือจากที่กล่าวไว้ใน (๑) ให้ได้รับการจัดสรรหมายเลขโทรคมนาคมพิเศษตามจำนวนที่เหมาะสมและจำเป็นข้อ๕๙ผู้ประสงค์ขอรับการจัดสรรเลขหมายโทรคมนาคมสำหรับบริการเรียกออกต่างประเทศจะต้องเป็นผู้รับใบอนุญาตประกอบกิจการโทรคมนาคมแบบที่สองหรือแบบที่สามโดยจะต้องเป็นนิติบุคคลที่มีผลประกอบการด้วยหลักธรรมาภิบาลที่ดีและเป็นที่ประจักษ์แก่สาธารณชนโดยทั่วไปข้อ๖๐ผู้รับใบอนุญาตที่ประสงค์จะมีหรือขอรับจัดสรรเลขหมายโทรคมนาคมสำหรับบริการเรียกออกต่างประเทศตามข้อ๕๘ (๒) มากกว่าหนึ่งเลขหมาย ให้ทำคำขอพร้อมทั้งชี้แจงแสดงเหตุผลและความจำเป็นรวมทั้งจัดทำรายงานการประเมินผลกระทบจากการกำกับดูแลตามระเบียบ กทช. ว่าด้วยการประเมินผลกระทบจากการกำกับดูแลพ.ศ. ๒๕๔๙ เพื่อคณะกรรมการจะพิจารณาดำเนินการต่อไปในแต่ละปีกทช.อาจประกาศกำหนดเลขหมายโทรคมนาคมสำหรับบริการเรียกออกต่างประเทศที่ยังมิได้จัดสรรให้แก่ผู้ใดเป็นเลขหมายที่ผู้ขอรับใบอนุญาตที่มีเลขหมายโทรคมนาคมสำหรับบริการเรียกออกต่างประเทศอยู่แล้วสามารถยื่นขอเพิ่มเติมได้เป็นการเฉพาะโดยผู้ประสงค์ขอรับจัดสรรเลขหมายเพิ่มเติมต้องชี้แจงแสดงเหตุผลจนเป็นที่พอใจว่ามีเหตุจำเป็นและสมควรรวมทั้งจะไม่ก่อให้เกิดการจำกัดตัดตอนการแข่งขันพร้อมทั้งจัดทำรายงานการประเมินผลกระทบจากการกำกับดูแลตามระเบียบ กทช.ว่าด้วยการประเมินผลกระทบจากการกำกับดูแล พ.ศ. ๒๕๔๙ ทั้งนี้ กทช.อาจนำหลักเกณฑ์ตามความในข้อ ๒๘มาใช้บังคับในกรณีที่มีผู้แสดงความประสงค์มากกว่าหนึ่งรายผู้ได้รับการจัดสรรเลขหมายโทรคมนาคมสำหรับบริการเรียกออกต่างประเทศทั้งกรณีตามความในวรรคหนึ่งและวรรคสองต้องชำระค่าธรรมเนียมเลขหมายโทรคมนาคมสำหรับบริการเรียกออกต่างประเทศในอัตราของค่าธรรมเนียมเลขหมายโทรคมนาคมพิเศษตามอัตรา และหลักเกณฑ์ที่กำหนดไว้ในหมวด ๗ เป็นอย่างต่ำ ทั้งนี้ กทช.อาจกำหนดค่าธรรมเนียมเพิ่มเติมเท่าที่เหมาะสมได้ แล้วแต่กรณี โดยออกประกาศไว้เป็นการล่วงหน้าข้อ๖๑ผู้ประสงค์ขอรับการจัดสรรเลขหมายโทรคมนาคมสำหรับบริการเรียกออกต่างประเทศให้ยื่นคำขอต่อ กทช. เพื่อพิจารณาตามรายการดังต่อไปนี้(๑) หนังสือคำขอ(๒) โครงสร้างทางเทคนิค และสถาปัตยกรรมโครงข่าย (Network Architecture)(๓) วงเงินการลงทุน และแผนธุรกิจ(๔) เอกสารหลักฐานประกอบอื่นใด อันแสดงถึงสถานะความน่าเชื่อถือ (Credential) ของบริษัท(๕) เอกสารตามข้อ ๕๓ (๑) (๒) (๓) และ (๔)(๖) เอกสาร หรือรายละเอียดอื่นใดที่ กทช. เห็นสมควรข้อ๖๒การพิจารณาจัดสรรเลขหมายโทรคมนาคมสำหรับบริการเรียกออกต่างประเทศให้ดำเนินการพร้อมกับการพิจารณาใบอนุญาตประกอบกิจการโดยให้สำนักบริหารและจัดการเลขหมายโทรคมนาคมตรวจสอบความครบถ้วนถูกต้องของข้อมูลและเอกสาร เพื่อประกอบการพิจารณาของ กทช.วิธีการและระยะเวลาการพิจารณาขอรับจัดสรรเลขหมายโทรคมนาคมสำหรับบริการเรียกออกต่างประเทศให้นำประกาศ กทช. เกี่ยวกับการยื่นขอรับใบอนุญาตมาใช้บังคับโดยอนุโลมข้อ๖๓ภายหลังจากสำนักงานได้รับคำขอรับการจัดสรรเลขหมายโทรคมนาคมสำหรับบริการเรียกออกต่างประเทศพร้อมทั้งเอกสารตามข้อ ๖๑ ครบถ้วน ให้เลขาธิการนำเสนอ กทช.ภายในเจ็ดวันเพื่อพิจารณากำหนดหน่วยงานของรัฐหรือเอกชนจัดทำบทวิเคราะห์ตามหลักเกณฑ์ในข้อ ๒๗และจัดทำรายงานการประเมินผลกระทบจากการกำกับดูแลตามระเบียบ กทช.ว่าด้วยการประเมินผลกระทบจากการกำกับดูแล พ.ศ. ๒๕๔๙เพื่อประกอบการพิจารณาแทนการดำเนินการของสำนักงานในกรณีที่สำนักงานประสงค์จะจัดทำบทวิเคราะห์และรายงานการประเมินผลกระทบจากการกำกับดูแลด้วยตนเองให้เลขาธิการลงนามรับรองรายงานดังกล่าวว่าได้ดำเนินการอย่างรอบคอบตรงตามมาตรฐานและเป็นธรรมตามหลักกฎหมายการจัดจ้างหน่วยงานของรัฐหรือเอกชนตามความในวรรคหนึ่ง ให้ดำเนินการจัดซื้อจัดจ้างโดยวิธีพิเศษและเลขาธิการต้องดำเนินการให้แล้วเสร็จภายในสิบสี่วันนับแต่ กทช. มีมติหน่วยงานของรัฐหรือเอกชนที่ กทช. มีมติคัดเลือกต้องจัดทำบทวิเคราะห์ให้แล้วเสร็จภายในหกสิบวันข้อ๖๔ให้สำนักงานนำส่งบทวิเคราะห์ตามความในข้อ ๖๓ให้กับผู้ขอรับการจัดสรรเลขหมายโทรคมนาคมสำหรับบริการเรียกออกต่างประเทศเพื่อทราบและส่งความเห็นประกอบการพิจารณาในกรณีผู้ขอรับการจัดสรรเลขหมายโทรคมนาคมสำหรับบริการเรียกออกต่างประเทศประสงค์นำส่งข้อคิดเห็นใดๆ อันเกี่ยวด้วยบทวิเคราะห์ตามวรรคหนึ่ง ให้นำส่งความเห็นเป็นหนังสือมายัง กทช.ภายในเจ็ดวันนับแต่วันที่ได้รับบทวิเคราะห์หากคณะกรรมการเลขหมายโทรคมนาคมไม่ได้รับความเห็นเป็นหนังสือภายในระยะเวลาที่กำหนดกทช.อาจพิจารณาจัดสรรเลขหมายโทรคมนาคมสำหรับบริการเรียกออกต่างประเทศโดยถือว่าไม่มีการคัดค้านตามกระบวนการปกติต่อไปข้อ๖๕หน่วยงานของรัฐหรือเอกชนผู้จัดทำบทวิเคราะห์ตามความในข้อ ๖๒จะต้องเป็นหน่วยงานที่ขึ้นทะเบียนกับ กทช. และเป็นหน่วยงานที่มีความรู้และประสบการณ์ในการจัดทำบทวิเคราะห์เชิงเศรษฐกิจ และมีชื่อเสียงเป็นที่ยอมรับข้อ๖๖ระยะเวลาการอนุญาตให้ใช้เลขหมายโทรคมนาคมสำหรับบริการเรียกออกต่างประเทศให้มีกำหนดระยะเวลาเท่ากับอายุใบอนุญาตประกอบกิจการข้อ๖๗เลขหมายโทรคมนาคมสำหรับบริการเรียกออกต่างประเทศเป็นสิทธิเฉพาะตัวของผู้ได้รับการจัดสรรจะโอนแก่กันมิได้ข้อ๖๘ให้คณะกรรมการเลขหมายโทรคมนาคมทำหน้าที่กลั่นกรองงานและนำเสนอข้อแนะนำเกี่ยวกับการพิจารณาจัดสรรเลขหมายโทรคมนาคมสำหรับบริการเรียกออกต่างประเทศและกำหนดเลขหมายโทรคมนาคมพิเศษที่จะจัดสรรให้แก่ผู้ขอรับการจัดสรรโดยให้ทำเป็นรายงานพร้อมด้วยเหตุผลอย่างละเอียดเสนอต่อ กทช.ภายในเจ็ดวันนับแต่วันที่ได้รับบทวิเคราะห์ตามข้อ ๖๓เพื่อให้การดำเนินการของคณะกรรมการเลขหมายโทรคมนาคมเป็นไปด้วยความมีประสิทธิภาพให้คณะกรรมการเลขหมายโทรคมนาคมมีอำนาจสั่งการสำนักบริหารและจัดการเลขหมายโทรคมนาคมให้ดำเนินการตรวจสอบข้อเท็จจริงเรียกข้อมูลหรือหลักฐานเพิ่มเติมจากผู้ขอรับการจัดสรร จัดทำการวิเคราะห์เพิ่มเติมหรือดำเนินการอื่นใดที่จำเป็นสำหรับการพิจารณาจัดสรรเลขหมายโทรคมนาคมสำหรับบริการเรียกออกต่างประเทศก็ได้ทั้งนี้ การสั่งการดังกล่าวให้ทำเป็นหนังสือและจัดส่งสำเนาแก่ กทช. ด้วยทุกครั้งหมวด ๖การเปลี่ยนแปลง การโอนการยกเลิก และการเพิกถอน เลขหมายโทรคมนาคม ส่วนที่ ๑เลขหมายโทรคมนาคมมาตรฐาน ข้อ๖๙ห้ามผู้รับการจัดสรรเปลี่ยนแปลงเลขหมายโทรคมนาคมมาตรฐานภายในโครงข่ายเว้นแต่จะได้รับอนุญาตจากกทช. ก่อน ทั้งนี้ให้ผู้รับการจัดสรรยื่นคำขอโดยทำเป็นหนังสือชี้แจงถึงความจำเป็นและเหตุผลในการขอเปลี่ยนแปลงเลขหมายโทรคมนาคมมาตรฐานที่ได้รับการจัดสรรพร้อมเอกสารและหลักฐานดังต่อไปนี้(๑) เอกสารตามข้อ ๒๗ (๑) (๒) และ (๓)(๒)แผนดำเนินการเปลี่ยนแปลงการใช้เลขหมายโทรคมนาคมมาตรฐานและแผนการบริหารและใช้เลขหมายโทรคมนาคมมาตรฐานใหม่พร้อมวิธีการเปลี่ยนแปลงการใช้เลขหมายโทรคมนาคมมาตรฐาน(๓) ข้อกำหนดทางเทคนิคที่มีการเปลี่ยนแปลงการใช้เลขหมายโทรคมนาคมมาตรฐานพร้อมวิธีการแก้ไขปัญหาทางเทคนิคที่อาจเกิดขึ้น(๔) รายงานวิเคราะห์ผลกระทบต่อการให้บริการโทรคมนาคมของผู้ประกอบการรายอื่น(๕) รายงานวิเคราะห์ต้นทุนและผลประโยชน์ของการเปลี่ยนแปลงหรือรายงานวิเคราะห์ความเสี่ยงของการเปลี่ยนแปลง หรือรายงานความมีประสิทธิภาพของต้นทุนในการเปลี่ยนแปลงการใช้เลขหมายโทรคมนาคมมาตรฐานจะต้องสอดคล้องกับแผนเลขหมายโทรคมนาคมและขอบเขตการได้รับอนุญาตประกอบกิจการโทรคมนาคมและจะต้องไม่ก่อให้เกิดความเสียหายต่อการประกอบกิจการโทรคมนาคมของผู้ประกอบการรายอื่นโดยผู้ขอเปลี่ยนแปลงการใช้เลขหมายโทรคมนาคมมาตรฐานจะต้องรับภาระค่าใช้จ่ายในการเปลี่ยนแปลงเลขหมายโทรคมนาคมมาตรฐานทั้งหมดทั้งนี้ กทช. อาจกำหนดเงื่อนไขหรือมาตรการอย่างหนึ่งอย่างใดหรือหลายอย่างเป็นการเฉพาะก็ได้ข้อ๗๐ผู้ได้รับการจัดสรรเลขหมายโทรคมนาคมมาตรฐานที่ไม่ประสงค์จะใช้เลขหมายโทรคมนาคมมาตรฐานสามารถคืนเลขหมายโทรคมนาคมมาตรฐานที่ไม่ต้องการได้โดยทำเป็นหนังสือแจ้งความประสงค์พร้อมทั้งชี้แจงความจำเป็นและเหตุผลในการคืนเลขหมายโทรคมนาคมมาตรฐานต่อ กทช.ในการคืนเลขหมายโทรคมนาคมมาตรฐานตามวรรคหนึ่งผู้รับการจัดสรรต้องคืนทั้งกลุ่มเลขหมายหรือจำนวนเท่าของกลุ่มเลขหมายเท่านั้นและต้องไม่กระทบกระเทือนสิทธิของผู้ใช้บริการ ทั้งนี้ผู้รับการจัดสรรไม่มีสิทธิได้รับค่าธรรมเนียมเลขหมายโทรคมนาคมที่ได้ชำระแล้วคืนกทช.จะแจ้งผลการพิจารณาให้ทราบภายในสิบห้าวันนับตั้งแต่วันที่ กทช. ได้รับหนังสือแจ้งความประสงค์ข้อ๗๑ห้ามผู้รับการจัดสรรโอนเลขหมายโทรคมนาคมมาตรฐานระหว่างกันเอง เว้นแต่ในกรณีดังต่อไปนี้(๑) ได้รับอนุญาตจาก กทช. ก่อน หรือ(๒)เป็นไปตามหลักเกณฑ์และวิธีการเรื่องการคงสิทธิเลขหมายโทรคมนาคมเดิมของผู้ใช้บริการ(Number Portability) ที่ กทช.ประกาศกำหนดทั้งนี้การโอนเลขหมายโทรคมนาคมมาตรฐานจะต้องสอดคล้องกับแผนเลขหมายโทรคมนาคมและขอบเขตการได้รับอนุญาตประกอบกิจการโทรคมนาคมและจะต้องไม่ก่อให้เกิดความเสียหายต่อผู้ใช้บริการข้อ๗๒ กทช. จะพิจารณายกเลิก เพิกถอนหรือระงับ การใช้เลขหมายโทรคมนาคมมาตรฐานได้ในกรณีดังต่อไปนี้(๑)กรณีที่ผู้รับการจัดสรรนำเลขหมายโทรคมนาคมมาตรฐานไปใช้ผิดวัตถุประสงค์จากที่ กทช.อนุญาตหรือไม่มีการเปิดให้บริการตามแผนการให้บริการโทรคมนาคมที่กำหนดเป็นเงื่อนไขการอนุญาตประกอบกิจการโทรคมนาคมหรือตามระยะเวลาที่ กทช. ประกาศกำหนด โดยมิได้แจ้งเหตุผลอันสมควรต่อ กทช. และ กทช.เห็นว่าเป็นการกระทบกระเทือนต่อประโยชน์สาธารณะ(๒) กรณีที่ผู้รับการจัดสรรนำเลขหมายโทรคมนาคมที่ไม่ได้รับอนุญาตมาใช้หรือให้บริการ(๓)กรณีที่ผู้รับการจัดสรรไม่ชำระค่าธรรมเนียมการใช้เลขหมายโทรคมนาคมมาตรฐานหรือไม่ส่งรายงานข้อมูล และรายละเอียดต่าง ๆ ตามประกาศนี้ให้แก่ กทช.ภายในระยะเวลาที่กำหนดโดยไม่มีเหตุผลอันสมควร(๔) กรณีที่มีความจำเป็นเพื่อประโยชน์ในการรักษาความมั่นคงของรัฐรักษาผลประโยชน์ส่วนรวมหรือมีความจำเป็นที่ต้องปกป้องความสงบเรียบร้อยหรือศีลธรรมอันดีของประชาชน(๕) กรณีที่ผู้รับการจัดสรรส่งรายงานหรือให้ข้อมูลที่เป็นเท็จแก่ กทช.ซึ่งมีผลต่อการพิจารณาอนุมัติของ กทช.ทั้งนี้กทช. อาจสั่งระงับหรือเพิกถอนเลขหมายโทรคมนาคมมาตรฐานเป็นจำนวนบางส่วนทั้งหมดหรือจำกัดพื้นที่การให้บริการลงจากที่อนุญาตไว้ โดยผู้รับการจัดสรรจะเรียกร้องค่าเสียหายใดๆ อันเนื่องมาจากการยกเลิก เพิกถอน หรือระงับการใช้เลขหมายโทรคมนาคมมาตรฐานมิได้และไม่มีสิทธิได้รับค่าธรรมเนียมเลขหมายโทรคมนาคมที่ได้ชำระแล้วคืนข้อ๗๓กรณีเลขหมายโทรคมนาคมมาตรฐานขาดแคลนคือมีเลขหมายโทรคมนาคมมาตรฐานตามแผนเลขหมายโทรคมนาคมเหลือไม่ถึงร้อยละสิบของจำนวนที่อาจนำมาจัดสรรได้โดยไม่รวมเลขหมายสำรองกทช.อาจเรียกเลขหมายโทรคมนาคมมาตรฐานที่มิได้นำออกมาใช้งานหรือใช้งานอย่างไม่มีประสิทธิภาพหรือไม่เหมาะสมคืนจากผู้รับการจัดสรรรายหนึ่งรายใดเพื่อนำมาจัดสรรให้เหมาะสมกับสภาพการแข่งขันและผลประโยชน์ของผู้ใช้บริการก็ได้โดยผู้รับการจัดสรรจะเรียกร้องค่าเสียหายใด ๆ ไม่ได้ส่วนที่ ๒เลขหมายโทรคมนาคมพิเศษ ข้อ๗๔ห้ามผู้รับการจัดสรรและผู้รับใบอนุญาตเปลี่ยนแปลงเลขหมายโทรคมนาคมพิเศษเว้นแต่จะได้รับอนุญาตจากกทช. ก่อนข้อ๗๕ กทช. จะพิจารณายกเลิก เพิกถอนหรือระงับการใช้เลขหมายโทรคมนาคมพิเศษได้ในกรณีดังต่อไปนี้(๑)กรณีที่ผู้ได้รับการจัดสรรมีความประสงค์จะยกเลิกการใช้เลขหมายโทรคมนาคมพิเศษให้แจ้งความประสงค์ต่อกทช. ทราบล่วงหน้าไม่น้อยกว่าสามสิบวัน(๒) กทช. มีสิทธิยกเลิก เพิกถอน หรือระงับ การใช้เลขหมายโทรคมนาคมพิเศษหากพบว่ามีการนำเลขหมายโทรคมนาคมพิเศษไปใช้ผิดวัตถุประสงค์จากที่ กทช. อนุญาต หรือไม่มีการเปิดให้บริการภายในระยะเวลาที่ กทช. ประกาศกำหนดโดยมิได้แจ้งเหตุผลอันสมควรต่อ กทช.หรือไม่ชำระค่าธรรมเนียมการใช้เลขหมายโทรคมนาคมพิเศษ ภายในระยะเวลาที่กำหนด(๓) กทช. มีสิทธิยกเลิก เพิกถอน หรือระงับการใช้เลขหมายโทรคมนาคมพิเศษในกรณีที่มีความจำเป็นเพื่อประโยชน์ในการรักษาความมั่นคงของรัฐรักษาผลประโยชน์ส่วนรวมหรือมีความจำเป็นที่ต้องปกป้องความสงบเรียบร้อยหรือศีลธรรมอันดีของประชาชน(๔) กทช. อาจยกเลิก เพิกถอน เลขหมายโทรคมนาคมพิเศษของผู้ที่ได้รับอนุญาตเมื่อพิสูจน์ได้ว่าเลขหมายที่ได้รับการจัดสรร มีเกินความจำเป็น ไม่มีประสิทธิภาพไม่เกิดประโยชน์อันควรแก่ผู้ใช้บริการหรือขัดกับหลักการประกอบธุรกิจแข่งขันเสรีที่เป็นธรรมกทช.ไม่รับผิดชอบต่อความเสียหายไม่ว่ากรณีใด ๆ ทั้งสิ้นอันเนื่องมาจากการยกเลิกเพิกถอน หรือระงับ การใช้เลขหมายโทรคมนาคมพิเศษหมวด ๗ค่าธรรมเนียมเลขหมายโทรคมนาคม ส่วนที่ ๑ค่าธรรมเนียมเลขหมายโทรคมนาคมมาตรฐาน ข้อ๗๖ผู้มีความประสงค์ขอรับการจัดสรรเลขหมายโทรคมนาคมมาตรฐานต้องชำระค่าธรรมเนียมการพิจารณาคำขอจำนวนห้าพันบาทต่อคำขอ ณ วันที่ยื่นคำขอ โดยชำระเป็นเงินสดหรือเช็คธนาคารสั่งจ่ายสำนักงานในกรณีที่ผู้ขอได้รับการจัดสรรเลขหมายโทรคมนาคมให้นำเงินค่าธรรมเนียมการพิจารณาคำขอที่ชำระไว้แล้วตามวรรคหนึ่งมาหักออกจากค่าธรรมเนียมเลขหมายโทรคมนาคมที่ต้องจ่ายแก่สำนักงานในกรณีที่ผู้ขอไม่ได้รับการจัดสรรเลขหมายโทรคมนาคมผู้ขอรับการจัดสรรไม่อาจขอคืนค่าธรรมเนียมการพิจารณาคำขอข้อ๗๗ผู้ได้รับการจัดสรรเลขหมายโทรคมนาคมมาตรฐานต้องชำระค่าธรรมเนียมเลขหมายโทรคมนาคมรายเดือนในอัตราดังต่อไปนี้(๑) เลขหมายโทรคมนาคมมาตรฐานสำหรับผู้รับใบอนุญาตรายใหม่นับตั้งแต่วันที่ได้รับอนุญาต๑ บาท/เลขหมาย/เดือน(๒)เลขหมายโทรคมนาคมมาตรฐานสำหรับผู้ประกอบการรายเดิมที่ขอเลขหมายเพิ่มเติม ๒บาท/เลขหมาย/เดือน(๓) เลขหมายโทรคมนาคมมาตรฐานที่มิได้นำออกใช้งาน ๑๐ บาท/เลขหมาย/เดือนหรือ๒๐ บาท/เลขหมาย/เดือน แล้วแต่กรณีเลขหมายโทรคมนาคมมาตรฐานที่มิได้นำออกใช้งานตามความใน(๓)หมายความถึงเลขหมายโทรคมนาคมที่มิได้นำออกใช้งานรวมกันเป็นเวลาหนึ่งร้อยแปดสิบวันภายในระยะเวลารอบหนึ่งปีที่ผ่านมานับจากวันที่ได้รับการจัดสรรเว้นแต่เลขหมายโทรคมนาคมมาตรฐานสำหรับบริการโทรศัพท์ประจำที่ตามข้อ ๒๔ (๓)ให้สำนักงานจัดบัญชีแยกระหว่างค่าธรรมเนียมเลขหมายโทรคมนาคมมาตรฐานตาม(๑) และ (๒) ออกเป็นอีกบัญชีหนึ่ง กทช. จะนำเงินส่วนต่างตามวรรคหนึ่ง (๑) และ (๒)ข้างต้นไปใช้เพื่อวัตถุประสงค์ในการจัดทำหรือพัฒนาแผนแม่บทในการจัดสรร การบริหารหรือการใช้เลขหมายโทรคมนาคมของประเทศไทยให้ทันสมัยและทันต่อวิวัฒนาการของเทคโนโลยีทั้งนี้ให้มีการพิจารณาทบทวนหลักเกณฑ์ค่าธรรมเนียมเลขหมายโทรคมนาคมมาตรฐานทุกปีโดยต้องจัดรับฟังความคิดเห็นจากผู้ที่เกี่ยวข้องตามระเบียบกทช. ว่าด้วยการรับฟังความคิดเห็นสาธารณะ พ.ศ. ๒๕๔๘ข้อ๗๘ผู้รับการจัดสรรเลขหมายโทรคมนาคมมาตรฐานจะเรียกเก็บค่าธรรมเนียมเลขหมายโทรคมนาคมจากผู้ใช้บริการมิได้โดยให้ถือว่าค่าธรรมเนียมเลขหมายโทรคมนาคมเป็นต้นทุนในการประกอบกิจการยกเว้นค่าธรรมเนียมตามข้อ ๗๗ (๓) หรือค่าปรับอื่นที่เกี่ยวข้องส่วนที่ ๒ค่าธรรมเนียมเลขหมายโทรคมนาคมพิเศษ ข้อ๗๙ผู้มีความประสงค์ขอรับการจัดสรรเลขหมายโทรคมนาคมพิเศษต้องชำระค่าธรรมเนียมการพิจารณาคำขอจำนวนห้าพันบาทต่อคำขอ ณ วันที่ยื่นคำขอ โดยชำระเป็นเงินสดหรือเช็คธนาคารสั่งจ่ายสำนักงานกรณีการขอรับการจัดสรรเลขหมายโทรคมนาคมพิเศษในภารกิจตามข้อ๘๒ (๑) (๒) และ (๓) ได้รับการยกเว้นค่าธรรมเนียมการพิจารณาคำขอในกรณีที่ผู้ขอไม่ได้รับการจัดสรรเลขหมายโทรคมนาคมผู้ขอรับการจัดสรรไม่อาจขอคืนค่าธรรมเนียมการพิจารณาคำขอข้อ๘๐ผู้ได้รับการจัดสรรเลขหมายโทรคมนาคมพิเศษต้องชำระค่าธรรมเนียมเลขหมายรายเดือนในอัตราดังต่อไปนี้(๑) เลขหมายโทรคมนาคมพิเศษ ๓ หลัก ๑๐๐,๐๐๐บาท/เลขหมาย/เดือน(๒) เลขหมายโทรคมนาคมพิเศษ ๔ หลัก ๑๐,๐๐๐ บาท/เลขหมาย/เดือน(๓) เลขหมายโทรคมนาคมพิเศษ ๕ หลัก ๑,๐๐๐ บาท/เลขหมาย/เดือน(๔) เลขหมายโทรคมนาคมพิเศษ ๖ หลัก ๑๐๐บาท/เลขหมาย/เดือน(๕) เลขหมายโทรคมนาคมพิเศษ ๗ หลัก ๑๐บาท/เลขหมาย/เดือน(๖) เลขหมายที่มีเลขหมายโทรคมนาคมพิเศษ ๔ หลัก ๑ บาท/เลขหมาย/เดือนอันเป็นเลขหมายนำกลุ่มนำหน้าจำนวนหลักของเลขหมายโทรคมนาคมพิเศษ(๑) ถึง (๕) ไม่นับเลขศูนย์ ๐ซึ่งใช้นำเลขหมายโทรคมนาคมมาตรฐาน ในกรณีที่เห็นสมควร กทช.อาจกำหนดค่าธรรมเนียมพิเศษเพิ่มเติมจากที่กำหนดไว้ข้างต้นสำหรับเลขหมายพิเศษบางประเภทก็ได้ข้อ๘๑ผู้รับการจัดสรรเลขหมายโทรคมนาคมพิเศษในประเภทเลขหมายทุติยภูมิหากจะดำเนินการเชิงพาณิชย์จะต้องปฏิบัติตามหลักเกณฑ์และวิธีการที่กำหนดขึ้นโดยกทช.ข้อ๘๒ กทช. อาจยกเว้นหรือลดหย่อนค่าธรรมเนียมเลขหมายโทรคมนาคมพิเศษ ๓ หลัก และ ๔ หลักหากเป็นกรณีดังต่อไปนี้(๑) ใช้ในภารกิจพิเศษ ยกเว้น(๒) ใช้ในราชการความมั่นคงของรัฐ การทหารและผู้นำประเทศ ยกเว้น(๓)ใช้รับแจ้งเหตุฉุกเฉินเพื่อความปลอดภัยในชีวิตและทรัพย์สินของประชาชน ยกเว้น(๔)ใช้เพื่อการทดสอบทางเทคนิคของผู้รับใบอนุญาต ลดหย่อนร้อยละห้าสิบ(๕) ใช้รับแจ้งเหตุช่วยเหลือทั่วไป บริการข้อมูลข่าวสารและรับเรื่องร้องเรียนของหน่วยงานราชการและองค์กรอื่นที่ดำเนินการเพื่อประโยชน์สาธารณะ ลดหย่อนร้อยละห้าสิบ(๖) กรณีอื่นซึ่ง กทช.เห็นว่าเป็นการดำเนินการเพื่อประโยชน์สาธารณะ ลดหย่อนร้อยละห้าสิบ(๗)กรณีที่เลขหมายดังกล่าวมีการนำไปใช้ได้มากกว่าหนึ่งเลขหมาย อาจมีการลดหย่อนโดยและมีผู้ขอรับการจัดสรรเลขหมายดังกล่าวมากกว่าหนึ่งราย ถัวเฉลี่ยค่าธรรมเนียมที่จะต้องเสียค่าธรรมเนียมเลขหมายโทรคมนาคมพิเศษ ตามที่กทช. กำหนดส่วนที่ ๓การชำระค่าธรรมเนียมเลขหมายโทรคมนาคม ข้อ๘๓ผู้รับการจัดสรรเลขหมายโทรคมนาคมจะต้องชำระค่าธรรมเนียมเลขหมายโทรคมนาคมเป็นรายเดือนภายในวันที่ ๑๕ ของทุกเดือนการชำระค่าธรรมเนียมเลขหมายโทรคมนาคมต้องชำระเป็นเงินสดหรือเช็คธนาคารสั่งจ่ายสำนักงานข้อ๘๔ในกรณีการขอรับการจัดสรรเลขหมายโทรคมนาคมใหม่หรือการขอรับการจัดสรรเลขหมายโทรคมนาคมเพิ่มเติมระหว่างปี (กรณีใช้ไม่เต็มปี)ผู้รับการจัดสรรเลขหมายโทรคมนาคมจะต้องชำระค่าธรรมเนียมเลขหมายโทรคมนาคมตามที่ได้กำหนดไว้โดยเศษของเดือนให้นับเป็นหนึ่งเดือนและต้องชำระค่าธรรมเนียมทั้งหมดภายในสามสิบวันนับตั้งแต่วันที่ได้รับหนังสือจากสำนักงานแจ้งให้ชำระค่าธรรมเนียมเลขหมายโทรคมนาคมข้อ๘๕ในกรณีผู้รับการจัดสรรเลขหมายโทรคมนาคมไม่ชำระค่าธรรมเนียมเลขหมายโทรคมนาคมตามจำนวนเงินและภายในระยะเวลาที่กำหนดผู้ได้รับการจัดสรรเลขหมายโทรคมนาคมต้องชำระค่าธรรมเนียมเลขหมายโทรคมนาคมที่เพิ่มขึ้นในอัตราร้อยละสองของค่าธรรมเนียมเลขหมายโทรคมนาคมที่ต้องชำระต่อเดือนนับจากวันครบกำหนดจนถึงวันที่ชำระแล้วเสร็จการคิดค่าธรรมเนียมเลขหมายโทรคมนาคมที่เพิ่มขึ้นเศษของเดือนให้นับเป็นหนึ่งเดือนค่าธรรมเนียมเลขหมายโทรคมนาคมที่เพิ่มขึ้นตามวรรคหนึ่งอาจยกเว้นหรือลดหย่อนได้ตามส่วน แล้วแต่กรณีหากสามารถพิสูจน์ได้ว่าผู้ชำระค่าธรรมเนียมมิได้จงใจที่จะไม่ชำระค่าธรรมเนียมเลขหมายโทรคมนาคมไม่ชำระค่าธรรมเนียมเลขหมายโทรคมนาคมให้ครบถ้วนถูกต้องหรือไม่ชำระค่าธรรมเนียมเลขหมายโทรคมนาคมภายในเวลาที่กำหนดข้อ๘๖ ในกรณีที่ กทช.เพิกถอนหรือระงับใช้เลขหมายโทรคมนาคมโดยมิใช่ความผิดของผู้รับการจัดสรรผู้รับการจัดสรรจะได้รับค่าธรรมเนียมเลขหมายที่ได้ชำระไว้คืนภายในสามสิบวันนับแต่วันที่เพิกถอนหรือระงับใช้โดยคิดสัดส่วนจำนวนเงินของค่าธรรมเนียมเลขหมายที่คืนตามที่ได้ชำระไว้ ทั้งนี้ผู้รับการจัดสรรไม่มีสิทธิเรียกร้องค่าดอกเบี้ย ค่าดอกผลหรือค่าเสียประโยชน์อื่นใดเพิ่มเติมหมวด ๘บทบัญญัติเฉพาะเรื่อง ข้อ๘๗ผู้ขอรับการจัดสรรที่ประสงค์จะขอใช้เลขหมายโทรคมนาคมสำหรับงานด้านเทคนิคของระบบโทรคมนาคมในโครงข่ายของตนเองต้องยื่นคำขอต่อกทช. พร้อมชี้แจงรายละเอียดและเอกสารหลักฐาน ดังต่อไปนี้(๑) งานและขอบเขตที่ประสงค์จะใช้เลขหมายโทรคมนาคม(๒) เหตุผลและความจำเป็นในการขอใช้เลขหมายโทรคมนาคม(๓) รายละเอียดและคำชี้แจงทางเทคนิคที่เกี่ยวข้องกับเลขหมายที่ขอใช้รวมถึงข้ออ้างอิงข้อกำหนดและมาตรฐานทางเทคนิคขององค์กรโทรคมนาคมระหว่างประเทศที่กำหนดไว้เป็นสากล(๔) จำนวนเลขหมายโทรคมนาคมที่ขอใช้(๕) เอกสารอื่นใดที่ กทช. เห็นสมควรทั้งนี้ให้นำหลักเกณฑ์และวิธีการเกี่ยวกับเลขหมายโทรคมนาคมมาตรฐานมาใช้บังคับโดยอนุโลมเว้นแต่กรณี ของค่าธรรมเนียมให้นำหลักเกณฑ์ของเลขหมายโทรคมนาคมพิเศษมาใช้บังคับโดยอนุโลมการใช้เลขหมายโทรคมนาคมสำหรับงานด้านเทคนิคของระบบโทรคมนาคมต้องเป็นไปตามหลักเกณฑ์และวิธีการที่กำหนดไว้ในแผนเลขหมายโทรคมนาคมและต้องไม่เป็นการเลือกปฏิบัติหรือปฏิบัติอย่างไม่เป็นธรรมหรือมีลักษณะเป็นการลดหรือกีดกันการแข่งขันต่อผู้รับใบอนุญาตรายอื่นหรือบุคคลอื่นโดยไม่มีเหตุผลอันสมควรข้อ๘๘ในกรณีที่การประกอบกิจการโทรคมนาคมบางลักษณะหรือบางประเภทมีเทคโนโลยีเฉพาะด้านหรือมีความจำเป็นที่ต้องใช้เลขหมายโทรคมนาคมที่ไม่ปรากฏหรือแตกต่างจากที่กำหนดไว้ในแผนเลขหมายโทรคมนาคมซึ่งไม่อาจนำหลักเกณฑ์หรือวิธีการในประกาศนี้ไปใช้บังคับให้สอดคล้องหรือเหมาะสมกับการประกอบกิจการโทรคมนาคมนั้นได้ กทช. อาจประกาศกำหนดหลักเกณฑ์เงื่อนไขและวิธีการในการบริหาร การจัดสรร และการกำกับดูแลเลขหมายโทรคมนาคมสำหรับกิจการนั้นเป็นการเฉพาะหรือชั่วคราวก็ได้ทั้งนี้ กทช. ต้องดำเนินการทบทวนแผนเลขหมายโทรคมนาคมด้วยข้อ๘๙กรณีมีการกำหนดให้ผู้ใช้บริการมีสิทธิใช้เลขหมายโทรคมนาคมเดิม (Number Portability Service) ให้ผู้รับการจัดสรรเลขหมายโทรคมนาคมมาตรฐานปฏิบัติตามหลักเกณฑ์และวิธีการที่กทช. จะประกาศกำหนดต่อไปหมวด ๙การระงับข้อพิพาท ข้อ๙๐ผู้รับการจัดสรรเลขหมายโทรคมนาคมมีสิทธิร้องขอให้ กทช.พิจารณาวินิจฉัยชี้ขาดได้หากมีข้อพิพาทกับผู้รับใบอนุญาตหรือผู้ประกอบการรายอื่นเกิดขึ้นในเรื่องที่เกี่ยวกับการใช้หรือบริหารเลขหมายโทรคมนาคมตามประกาศฉบับนี้หลักเกณฑ์และขั้นตอนการร้องขอให้กทช. วินิจฉัยข้อพิพาทชี้ขาดให้เป็นไปตามหลักเกณฑ์และวิธีการตามประกาศ กทช.ว่าด้วยการใช้และเชื่อมต่อโครงข่ายโทรคมนาคม พ.ศ. ๒๕๔๙ โดยอนุโลมบทเฉพาะกาล ข้อ๙๑ ให้ผู้รับใบอนุญาตและผู้ประกอบกิจการโทรคมนาคมที่ได้รับอนุญาตให้ใช้เลขหมายโทรคมนาคมก่อนที่ประกาศฉบับนี้มีผลใช้บังคับมีหน้าที่ดำเนินการปรับเปลี่ยนหรือปฏิบัติตามหลักเกณฑ์ และวิธีการบริหาร การใช้และการให้บริการเลขหมายโทรคมนาคมให้สอดคล้องกับหลักเกณฑ์และวิธีการตามประกาศฉบับนี้ภายในระยะเวลาที่กทช. กำหนดโดยผู้รับใบอนุญาตและผู้ประกอบกิจการโทรคมนาคมจะเรียกเก็บค่าดำเนินการดังกล่าวจากผู้ใช้บริการหรือผู้บริโภคไม่ได้ข้อ๙๒ ให้ผู้รับใบอนุญาตผู้ประกอบกิจการโทรคมนาคม หรือผู้ที่ได้รับการจัดสรรเลขหมายโทรคมนาคมโดยชอบด้วยกฎหมายตามประกาศกทช. เรื่อง แผนเลขหมายโทรคมนาคมประกาศ กทช. เรื่องหลักเกณฑ์ในการจัดสรรเลขหมายโทรคมนาคมชั่วคราว ประกาศ กทช.เรื่องหลักเกณฑ์ในการจัดสรรและอนุญาตให้ใช้เลขหมายโทรคมนาคมพิเศษ และประกาศ กทช.เรื่อง หลักเกณฑ์เพิ่มเติมในการจัดสรรเลขหมายโทรคมนาคมชั่วคราว (ฉบับที่ ๒)และการเปลี่ยนแปลงเลขหมายโทรคมนาคมสำหรับบริการโทรศัพท์เคลื่อนที่จาก ๙ หลักเป็น๑๐ หลัก ก่อนที่ประกาศฉบับนี้มีผลใช้บังคับมีสิทธิใช้เลขหมายโทรคมนาคมเดิมต่อไปได้ตามหลักเกณฑ์และวิธีการตามประกาศฉบับนี้ผู้รับการจัดสรรเลขหมายโทรคมนาคมที่ได้รับจัดสรรอยู่แล้วก่อนวันที่ประกาศฉบับนี้มีผลใช้บังคับจะต้องชำระค่าธรรมเนียมเลขหมายโทรคมนาคมเป็นรายเดือนภายในวันที่ ๑๕ ของทุกเดือนโดยชำระเป็นเงินสดหรือเช็คธนาคารสั่งจ่ายสำนักงานข้อ๙๓ ให้ผู้รับใบอนุญาตผู้ประกอบกิจการโทรคมนาคม หรือผู้ที่ได้รับการจัดสรรเลขหมายโทรคมนาคมและผู้ที่ได้รับการจัดสรรเลขหมายโทรคมนาคมพิเศษโดยชอบด้วยกฎหมายก่อนที่ประกาศฉบับนี้มีผลใช้บังคับซึ่งมีภาระหน้าที่ในการชำระค่าธรรมเนียมเลขหมายโทรคมนาคมก่อนที่ประกาศฉบับนี้มีผลบังคับใช้ให้ถือว่าผู้รับใบอนุญาต ผู้ประกอบกิจการโทรคมนาคม หรือผู้ที่ได้รับการจัดสรรเลขหมายโทรคมนาคมและผู้ที่ได้รับการจัดสรรเลขหมายโทรคมนาคมพิเศษดังกล่าวยังคงมีหน้าที่ในการชำระค่าธรรมเนียมเลขหมายโทรคมนาคมให้ครบถ้วนต่อไปข้อ๙๔ ให้ผู้รับใบอนุญาตผู้ประกอบกิจการโทรคมนาคมและผู้ที่ได้รับการจัดสรรเลขหมายโทรคมนาคมพิเศษโดยชอบด้วยกฎหมายก่อนประกาศฉบับนี้มีผลใช้บังคับแต่ไม่ตรงหรือสอดคล้องตามหลักเกณฑ์ของแผนเลขหมายโทรคมนาคมยังคงมีสิทธิและหน้าที่ตามหลักเกณฑ์และวิธีการตามประกาศฉบับนี้ต่อไปจนกว่าหมดอายุการอนุญาตให้ใช้เลขหมายโทรคมนาคมพิเศษดังกล่าวและ กทช. อาจกำหนดและจัดสรรเลขหมายโทรคมนาคมพิเศษให้ใหม่ตามประกาศฉบับนี้เพื่อให้สอดคล้องกับแผนเลขหมายโทรคมนาคมข้อ๙๕ผู้รับใบอนุญาตหรือผู้ประกอบกิจการโทรคมนาคมรายใดที่นำเลขหมายใดซึ่งมิได้ปรากฏในแผนเลขหมายโทรคมนาคมมาใช้ให้บริการซึ่งมีลักษณะเกี่ยวเนื่องกับกิจการโทรคมนาคมเป็นระยะเวลาติดต่อกันไม่น้อยกว่าสามเดือนให้มีสิทธิใช้เลขหมายดังกล่าวต่อไปได้จนกว่าจะประกาศเปลี่ยนแปลงแต่ให้แจ้ง กทช.ทราบเป็นหนังสือภายในเวลาสิบห้าวันนับแต่วันที่ประกาศฉบับนี้มีผลใช้บังคับว่าผู้รับใบอนุญาตหรือผู้ประกอบกิจการโทรคมนาคมประสงค์ขอใช้เลขหมายดังกล่าวต่อไปเพื่อให้บริการ พร้อมทั้งชำระค่าธรรมเนียมให้ครบถ้วนโดยให้นำอัตราค่าธรรมเนียมเลขหมายโทรคมนาคมพิเศษมาบังคับใช้กับเลขหมายโทรคมนาคมเหล่านี้เป็นการชั่วคราวจนกว่าจะมีการประกาศให้เป็นเลขหมายโทรคมนาคมประเภทใดประเภทหนึ่งแต่หากไม่ได้มีการประกาศกำหนดอัตราค่าธรรมเนียมเลขหมายโทรคมนาคมไว้ ให้ กทช.กำหนดค่าธรรมเนียมเลขหมายโทรคมนาคมดังกล่าวตามที่เห็นสมควรทั้งนี้ผู้รับใบอนุญาตหรือผู้ประกอบกิจการโทรคมนาคมตามความในวรรคหนึ่งมีหน้าที่ต้องปฏิบัติตามหลักเกณฑ์เงื่อนไข หรือวิธีการที่ กทช. ประกาศกำหนดข้อ๙๖ ภายใต้บังคับของข้อ ๓๘ให้ผู้รับใบอนุญาตและผู้ประกอบกิจการโทรคมนาคมที่ให้บริการโทรคมนาคมในลักษณะที่เรียกเก็บค่าธรรมเนียมหรือค่าบริการล่วงหน้าต้องจัดเก็บข้อมูลและรายละเอียดเกี่ยวกับผู้ใช้บริการที่ใช้บริการก่อนวันที่ประกาศฉบับนี้มีผลใช้บังคับให้เสร็จสิ้นภายในระยะเวลาหนึ่งร้อยแปดสิบวันนับตั้งแต่วันที่ประกาศฉบับนี้มีผลใช้บังคับข้อ๙๗ให้ผู้รับใบอนุญาตทุกรายที่มีเลขหมายโทรคมนาคมสำหรับบริการเรียกออกต่างประเทศอยู่ก่อนหน้าวันที่ประกาศฉบับนี้ใช้บังคับยื่นคำขอใช้เลขหมายโทรคมนาคมสำหรับบริการเรียกออกต่างประเทศตามหลักเกณฑ์ภายใต้ประกาศฉบับนี้ภายในสามสิบวัน นับแต่วันประกาศฉบับนี้มีผลใช้บังคับ เพื่อให้ กทช.พิจารณาจัดสรรเลขหมายโทรคมนาคมสำหรับบริการเรียกออกต่างประเทศ ซึ่งใช้อยู่เดิมในกรณีที่เห็นสมควรกทช.อาจพิจารณาจัดสรรเลขหมายโทรคมนาคมสำหรับบริการเรียกออกต่างประเทศสำหรับผู้รับใบอนุญาตตามความในวรรคหนึ่งโดยไม่ต้องมีการจัดทำบทวิเคราะห์ตามความในข้อ ๖๓การพิจารณาจัดสรรเลขหมายโทรคมนาคมสำหรับบริการเรียกออกต่างประเทศตามความในวรรคหนึ่ง จะพิจารณาบนพื้นฐานของเลขหมายที่ใช้บริการอยู่เดิมและความสะดวกแก่ผู้ใช้บริการเป็นสำคัญ ทั้งนี้ ในกรณีผู้รับใบอนุญาตประสงค์ขอใช้เลขหมายใดเป็นการเฉพาะให้จัดทำหนังสือชี้แจงแสดงเหตุผลประกอบคำขอให้เพียงพอและชัดเจนการกำหนดรหัสเลขหมายโทรคมนาคมพิเศษ๓ หลัก สำหรับบริการเรียกออกต่างประเทศให้แก่บริษัท ทีโอที จำกัด (มหาชน) และบริษัท กสท โทรคมนาคม จำกัด (มหาชน) ซึ่งเป็นผู้ได้รับใบอนุญาตประกอบกิจการโทรคมนาคมตามมาตรา ๗๙ แห่งพระราชบัญญัติการประกอบกิจการโทรคมนาคม พ.ศ. ๒๕๔๔ยังคงมีสิทธิอยู่ต่อไปทั้งนี้ให้เป็นไปตามข้อ ๓.๒.๑ ของประกาศคณะกรรมการกิจการโทรคมนาคมแห่งชาติ เรื่องแผนเลขหมายโทรคมนาคม จนกว่า กทช. จะแจ้งเปลี่ยนแปลง ต่อไปข้อ๙๘ ให้ดำเนินการดังต่อไปนี้ให้เสร็จภายในเก้าสิบวันนับตั้งแต่วันที่ประกาศฉบับนี้มีผลใช้บังคับ(๑) แต่งตั้งคณะกรรมการเลขหมายโทรคมนาคม(๒) จัดตั้งสำนักบริหารและจัดการเลขหมายโทรคมนาคม และ(๓) จัดตั้งหน่วยงานตรวจสอบการบริหาร จัดการ และการใช้เลขหมายโทรคมนาคมในระหว่างดำเนินการจัดตั้งสำนักบริหารและจัดการเลขหมายโทรคมนาคมให้กลุ่มภารกิจด้านบริหารเลขหมายโทรคมนาคมทำหน้าที่ไปพลางก่อนให้หน่วยงานตรวจสอบการบริหารจัดการ และการใช้เลขหมายโทรคมนาคมตามความในวรรคหนึ่งนำเงินค่าธรรมเนียมเลขหมายโทรคมนาคมตามความในข้อ ๗๗ วรรคสามมาจัดจ้างศึกษาหลักเกณฑ์การกำหนดค่าธรรมเนียมเลขหมายโทรคมนาคมให้เหมาะสม (appropriate numbering fee)โดยดำเนินกระบวนการจัดซื้อจัดจ้างให้ทันเวลาและเหมาะสม และทำหน้าที่ติดตามตรวจสอบและประเมินผลการดำเนินงานและการบริหารงานของสำนักบริหารและจัดการเลขหมายโทรคมนาคมโดยให้คณะกรรมการเลขหมายโทรคมนาคมให้คำปรึกษาหรือความเห็นที่เหมาะสมหรือจำเป็นทั้งนี้รายละเอียดของวิธีการตรวจสอบและการปฏิบัติงานตามวรรคก่อนให้เป็นไปตามระเบียบประกาศ กทช.หรือกฎหมายที่เกี่ยวข้องข้อ๙๙สำหรับค่าธรรมเนียมเลขหมายโทรคมนาคมพิเศษ ๓ หรือ ๔ หลัก ที่ใช้เป็นรหัสเข้าถึง(Access Code) บริการโทรศัพท์ระหว่างประเทศรหัสเข้าถึงบริการโทรศัพท์ในประเทศรหัสเข้าถึงบริการบัตรโทรศัพท์ระหว่างประเทศรหัสเข้าถึงบริการบัตรโทรศัพท์ในประเทศหรือรหัสเข้าถึงบริการวิทยุโทรศัพท์ติดตามตัว ให้เป็นไปตามข้อ ๘๐ ของประกาศฉบับนี้โดยในวาระเริ่มแรกให้ยกเว้นค่าธรรมเนียมเป็นเวลาสามเดือนนับแต่ประกาศนี้มีผลใช้บังคับสำหรับผู้ประกอบการรายใดที่ใช้เลขหมายโทรคมนาคมพิเศษดังกล่าวมากกว่า๑ เลขหมายจะต้องชำระค่าธรรมเนียมเพิ่มขึ้น ดังนี้เลขหมายที่ ๒ อัตราค่าธรรมเนียมเป็น๒ เท่าของเลขหมายที่ ๑เลขหมายที่ ๓ อัตราค่าธรรมเนียมเป็น๒ เท่าของเลขหมายที่ ๒ และทุกเลขหมายที่เพิ่มขึ้น อัตราค่าธรรมเนียมเป็น ๒เท่าของเลขหมายที่ได้รับการจัดสรรให้ใช้งานหลังสุดทั้งนี้ให้สำนักงานศึกษารายละเอียดถึงความเหมาะสมของอัตราค่าธรรมเนียมที่ควรจัดเก็บข้อ๑๐๐ การประกอบกิจการโทรคมนาคมของผู้ที่ได้รับอนุญาตสัมปทาน หรือสัญญาอยู่ก่อน ตามมาตรา ๘๐ แห่งพระราชบัญญัติการประกอบกิจการโทรคมนาคมพ.ศ. ๒๕๔๔มีผลใช้บังคับต้องอยู่ภายใต้หลักเกณฑ์และเงื่อนไขตามประกาศฉบับนี้บนพื้นฐานของการแข่งขันโดยเสรีอย่างเป็นธรรมในการนี้ ให้ถือว่าผู้นั้นมีสิทธิ หน้าที่และความรับผิดชอบเช่นเดียวกับผู้รับใบอนุญาตตามกฎหมายด้วยข้อ๑๐๑เพื่อให้การจัดสรรและบริหารเลขหมายโทรคมนาคมรวมถึงการกำกับดูแลการใช้เลขหมายโทรคมนาคมเป็นไปโดยมีประสิทธิภาพ เป็นธรรมและเพียงพอแก่การให้บริการให้สำนักงานจัดให้มีการรับฟังความคิดเห็นสาธารณะเป็นประจำทุกปีเพื่อปรับปรุงหลักเกณฑ์และเรื่องอื่นใดที่เกี่ยวข้องกับการจัดสรรและบริหารเลขหมายโทรคมนาคมประกาศ ณ วันที่ ๓๐กันยายน พ.ศ. ๒๕๕๑พลเอก ชูชาติ พรหมพระสิทธิ์ประธานกรรมการกิจการโทรคมนาคมแห่งชาติวัชศักดิ์/ผู้จัดทำ๒๘ ตุลาคม ๒๕๕๑วิภา/ปรับปรุง๑๒กันยายน ๒๕๕๙กลุชาติ/ตรวจ๑๑พฤศจิกายน ๒๕๕๙[๑]ราชกิจจานุเบกษา เล่ม ๑๒๕/ตอนพิเศษ ๑๖๙ ง/หน้า ๑๖/๒๔ ตุลาคม ๒๕๕๑